polyglot-tagger/wikipedia-language-snippets-filtered huggingface dataset:
ದಿ ಮ್ಯಾರಿಯೇಜ್‌ ಆಫ್‌ ಹೆವನ್‌ ಅಂಡ್‌ ಹೆಲ್‌‌ ನಲ್ಲಿ ವಿಶೇಷವಾಗಿ ಇದು ಎದ್ದುಕಾಣುತ್ತದೆ. ಒಂದು ಸೋಗುಗಾರ ನಿರಂಕುಶಾಧಿಕಾರಿ ದೇವತೆಗೆ ವಿರುದ್ಧವಾಗಿ ಕಾರ್ಯತಃ ಬಂಡಾಯವೇಳುವ ನಾಯಕನಾಗಿ ಸಟಾನ್‌ ಇದರಲ್ಲಿ ಕಾಣಿಸಿಕೊಳ್ಳುತ್ತಾನೆ. ಮಿಲ್ಟನ್‌ ಮತ್ತು ಜೆರುಸಲೆಮ್‌‌ ನಂಥ ನಂತರದ ಕೃತಿಗಳಲ್ಲಿ, ಸ್ವಾರ್ಥತ್ಯಾಗ ಮತ್ತು ಕ್ಷಮಾಶೀಲತೆಯಿಂದ ವಿಮೋಚನೆ ಪಡೆದಿರುವ ಮಾನವೀಯತೆಯೊಂದರ ಒಂದು ಭಿನ್ನತಾಸೂಚಕವಾದ ದೃಷ್ಟಿಕೋನವನ್ನು ಬ್ಲೇಕ್‌ ನಿರ್ಮಿಸುತ್ತಾನೆ; ಅದೇ ವೇಳೆಗೆ ಸಾಂಪ್ರದಾಯಿಕ ಧರ್ಮದ ಕಟ್ಟುನಿಟ್ಟಿನ ಮತ್ತು ವಿಷಣ್ಣತೆಯ ನಿರಂಕುಶಾಧಿಕಾರಿತ್ವದ ಕಡೆಗಿನ ತನ್ನ ಮುಂಚಿನ ಋಣಾತ್ಮಕ ನಡತೆಯನ್ನು ಅವನು ಉಳಿಸಿಕೊಳ್ಳುತ್ತಾನೆ. ಬ್ಲೇಕ್‌‌ನ ಹಿಂದಿನ ಕೃತಿಗಳು ಮತ್ತು ನಂತರದ ಕೃತಿಗಳ ನಡುವೆ ನಿರಂತರತೆಯು ಎಷ್ಟರಮಟ್ಟಿಗೆ ಉಳಿದುಕೊಂಡಿದೆ ಎಂಬುದರ ಕುರಿತು ಎಲ್ಲಾ ಓದುಗರೂ ಸಮ್ಮತಿಸುವುದಿಲ್ಲ.
ಕ್ಯಾಥರೀನ್‌ ಜೊತೆಗಿನ ಬ್ಲೇಕ್‌ನ ಮದುವೆಯು ಅವನ ಮರಣದವರೆಗೂ ಒಂದು ನಿಕಟವಾದ ಮತ್ತು ಸಮರ್ಪಿತವಾದ ಸಂಬಂಧವಾಗಿಯೇ ಉಳಿಯಿತು. ಬ್ಲೇಕ್‌‌ ಕ್ಯಾಥರೀನ್‌ಗೆ ಬರೆಯುವುದನ್ನು ಕಲಿಸಿದರೆ, ಅವಳು ಅವನ ಮುದ್ರಿತ ಕವನಗಳಿಗೆ ಬಣ್ಣಹಾಕುವಲ್ಲಿ ಅವನಿಗೆ ನೆರವಾದಳು. ಮದುವೆಯ ಆರಂಭಿಕ ವರ್ಷಗಳಲ್ಲಿ "ಭಾವೋದ್ರಿಕ್ತ ಸನ್ನಿವೇಶಗಳು" ಇದ್ದುದನ್ನು ಗಿಲ್‌ಕ್ರಿಸ್ಟ್‌ ಉಲ್ಲೇಖಿಸುತ್ತಾನೆ. ಕೆಲವೊಂದು ಜೀವನಚರಿತ್ರಕಾರರು ಸೂಚಿಸಿರುವ ಪ್ರಕಾರ, ಸ್ವೀಡನ್‌ಬರ್ಗ್‌ ಅನುಯಾಯಿ ಸಮಾಜದಲ್ಲಿ ಹಾಸುಹೊಕ್ಕಾಗಿದ್ದ ನಂಬಿಕೆಗಳ ಅನುಸಾರ ದಾಂಪತ್ಯ ಶಯ್ಯೆಗೆ ಓರ್ವ ಉಪಪತ್ನಿಯನ್ನು ತರಲು ಬ್ಲೇಕ್‌ ಪ್ರಯತ್ನಿಸಿದ; ಆದರೆ ಈ ಸಿದ್ಧಾಂತಗಳು ಊಹಿತಪಾಠವಾಗಿವೆ ಎಂದು ಹೇಳುವ ಮೂಲಕ ಇತರ ವಿದ್ವಾಂಸರು ಅವನ್ನು ತಳ್ಳಿಹಾಕಿದ್ದಾರೆ.
ವಿಲಿಯಂ ಮತ್ತು ಕ್ಯಾಥರೀನ್‌ರ ಮೊದಲ ಮಗಳು ಹಾಗೂ ಕೊನೆಯ ಮಗುವು ಪ್ರಾಯಶಃ ದಿ ಬುಕ್‌ ಆಫ್‌ ಥೆಲ್‌ ಎಂಬ ಕೃತಿಯಲ್ಲಿ ವಿವರಿಸಲಾಗಿರುವ ಥೆಲ್‌ ಆಗಿರಬಹುದಾಗಿದ್ದು, ಬಸಿರಿನಲ್ಲಿದ್ದಾಗಲೇ ಅವಳು ಸತ್ತಿದ್ದಳು.
ತನ್ನ ವ್ಯಕ್ತಿ-ವೈಲಕ್ಷಣ್ಯದ ದೃಷ್ಟಿಕೋನಗಳಿಂದಾಗಿ ತನ್ನ ಸಮಕಾಲೀನರಿಂದ ಹುಚ್ಚ ಎಂದು ಪರಿಗಣಿಸಲ್ಪಟ್ಟ ಬ್ಲೇಕ್‌‌, ತನ್ನ ಅರ್ಥವಂತಿಕೆ ಮತ್ತು ಸೃಜನಶೀಲತೆಯಿಂದಾಗಿ, ಹಾಗೂ ತನ್ನ ಕೃತಿಯೊಳಗೆ ಕಂಡುಬರುವ ತಾತ್ತ್ವಿಕ ಮತ್ತು ಅತೀಂದ್ರಿಯ ವಿಚಾರದ ಗುಪ್ತವಾಹಿನಿಗಳಿಂದಾಗಿ ನಂತರದಲ್ಲಿ ಬಂದ ವಿಮರ್ಶಕರಿಂದ ಉನ್ನತ ಸ್ಥಾನದಲ್ಲಿ ಎತ್ತಿಹಿಡಿಯಲ್ಪಟ್ಟಿದ್ದಾನೆ. ಅವನ ವರ್ಣಚಿತ್ರಗಳು ಹಾಗೂ ಕಾವ್ಯವು 18ನೇ ಶತಮಾನದಲ್ಲಿನ ತಮ್ಮ ಬೃಹತ್‌ ಪ್ರಮಾಣದ ಗೋಚರಿಸುವಿಕೆಗಳಿಂದಾಗಿ, ರಮ್ಯತಾವಾದಿ ಆಂದೋಲನ ಹಾಗೂ "ರಮ್ಯತಾವಾದಿ-ಪೂರ್ವದ" ಆಂದೋಲನಗಳೆರಡರ ಭಾಗವಾಗಿಯೂ ನಿರೂಪಿಸಲ್ಪಟ್ಟಿವೆ. ಬೈಬಲ್‌ ಕುರಿತು ಪೂಜ್ಯಭಾವವನ್ನು ಚರ್ಚ್‌ ಆಫ್‌ ಇಂಗ್ಲಂಡ್‌ ಕುರಿತು ವಿರುದ್ಧವಾದವನ್ನು ಹೊಂದಿದ್ದ ಬ್ಲೇಕ್‌, ಫ್ರೆಂಚ್‌ ಮತ್ತು ಅಮೆರಿಕಾದ ಕ್ರಾಂತಿಗಳಷ್ಟೇ ಅಲ್ಲದೇ ಜಾಕೋಬ್‌ ಬೋಹ್ಮೆ ಮತ್ತು ಎಮ್ಯಾನ್ಯುಯೆಲ್‌ ಸ್ವೀಡನ್‌ಬೋರ್ಗ್‌‌‌‌‌ರಂಥ ಚಿಂತಕರ ಆದರ್ಶಗಳು ಮತ್ತು ಮಹತ್ವಾಕಾಂಕ್ಷೆಗಳಿಂದ ಪ್ರಭಾವಿತನಾಗಿದ್ದ.
ಜೂನ್‌ ಸಿಂಗರ್‌‌ ಎಂಬ ಮನೋವಿಶ್ಲೇಷಕಿಯು ಬರೆದಿರುವ ಪ್ರಕಾರ, ಕೊನೆಯಲ್ಲಿ ಬಂದ ಬ್ಲೇಕ್‌ನ ಕೃತಿಯು ತನ್ನ ಮುಂಚಿನ ಕೃತಿಗಳಲ್ಲಿ ಮೊದಲು ಪರಿಚಯಿಸಲ್ಪಟ್ಟಿದ್ದ ಪರಿಕಲ್ಪನೆಗಳ ಒಂದು ಬೆಳವಣಿಗೆಯನ್ನು ಪ್ರದರ್ಶಿಸಿತು. ಅಂದರೆ, ದೇಹ ಮತ್ತು ಚೇತನದ ವೈಯಕ್ತಿಕ ಪರಿಪೂರ್ಣತೆಯನ್ನು ಸಾಧಿಸುವುದರ ಕಡೆಗಿನ ಮಾನವಹಿತಕಾರಿಯಾದ ಗುರಿಯನ್ನು ಇದು ಪ್ರದರ್ಶಿಸಿತು. ಬ್ಲೇಕ್‌ನ ಅಧ್ಯಯನದ ಕುರಿತಾದ ಅವಳ ವಿಸ್ತೃತ ಆವೃತ್ತಿಯ ಅಂತಿಮ ವಿಭಾಗವಾದ ದಿ ಅನ್‌ಹೋಲಿ ಬೈಬಲ್‌ ಕೃತಿಯು ಸೂಚಿಸುವ ಪ್ರಕಾರ, ಬ್ಲೇಕ್‌ನ ನಂತರದ ಕೃತಿಗಳು ದಿ ಮ್ಯಾರಿಯೇಜ್‌ ಆಫ್‌ ಹೆವನ್‌ ಅಂಡ್‌ ಹೆಲ್‌ ಕೃತಿಯಲ್ಲಿ ಭರವಸೆ ನೀಡಲಾಗಿರುವಂತೆ ವಾಸ್ತವವಾಗಿ "ನರಕದ ಬೈಬಲ್‌" ಆಗಿವೆ. ಬ್ಲೇಕ್‌‌ನ ಅಂತಿಮ ಕವನವಾದ "ಜೆರುಸಲೆಮ್‌"ಗೆ ಸಂಬಂಧಿಸಿದಂತೆ ಅವಳು ಹೀಗೆ ಬರೆಯುತ್ತಾಳೆ:
ದಿ ಮ್ಯಾರಿಯೇಜ್‌ ಆಫ್‌ ಹೆವನ್‌ ಅಂಡ್‌ ಹೆಲ್‌ ಕೃತಿಯಲ್ಲಿ ಮಾಡಲಾಗಿರುವ, ಮನುಷ್ಯನಲ್ಲಿನ ದೇವರ ಭರವಸೆಯು ಕೊನೆಗೂ ಈಡೇರಿದಂತಾಗಿದೆ.
ಕ್ರೈಸ್ತಮತವು ಸ್ವಾಭಾವಿಕವಾದ ಬಯಕೆಗಳನ್ನು ನಿಗ್ರಹಣವನ್ನು ಪ್ರೋತ್ಸಾಹಿಸಿತು ಮತ್ತು ಐಹಿಕ ನಲಿವನ್ನು ಪ್ರೋತ್ಸಾಹಿಸಲಿಲ್ಲ ಎಂದು ಬ್ಲೇಕ್‌ ಭಾವಿಸಿದ್ದು ಸಾಂಪ್ರದಾಯಿಕ ಕ್ರೈಸ್ತಮತದೆಡೆಗಿನ ಅವನ ಬಲವಾದ ಆಕ್ಷೇಪಣೆಗಳಲ್ಲಿ ಒಂದಾಗಿತ್ತು. ಎ ವಿಷನ್‌ ಆಫ್‌ ದಿ ಲಾಸ್ಟ್‌ ಜಡ್ಜ್‌ಮೆಂಟ್‌ ಕೃತಿಯಲ್ಲಿ ಬ್ಲೇಕ್‌‌ ಹೀಗೆ ಹೇಳುತ್ತಾನೆ:
ಇಂಗ್ಲಂಡ್‌ನ ಲಂಡನ್‌ನಲ್ಲಿನ 28 ಬ್ರಾಡ್‌ ಸ್ಟ್ರೀಟ್‌‌ನಲ್ಲಿ ಒಂದು ಮಧ್ಯಮ-ವರ್ಗದ ಕುಟುಂಬದಲ್ಲಿ 1757ರ ನವೆಂಬರ್‌‌‌ 28ರಂದು ವಿಲಿಯಂ ಬ್ಲೇಕ್‌ ಜನಿಸಿದ. ಏಳು ಮಕ್ಕಳ ಪೈಕಿ ಅವನು ಮೂರನೆಯನವನಾಗಿದ್ದ ಹಾಗೂ ಈ ಏಳು ಮಕ್ಕಳ ಪೈಕಿ ಇಬ್ಬರು ಶೈಶವದಲ್ಲಿಯೇ ಮರಣಹೊಂದಿದ್ದರು. ಬ್ಲೇಕ್‌‌ನ ತಂದೆಯಾದ ಜೇಮ್ಸ್‌ ಓರ್ವ ಕಸೂತಿಬಟ್ಟೆ ವ್ಯಾಪಾರಿಯಾಗಿದ್ದ. ವಿಲಿಯಂ ಶಾಲೆಗೆ ಸೇರಿಕೊಳ್ಳಲಿಲ್ಲ. ತನ್ನ ತಾಯಿಯಾದ ಕ್ಯಾಥರೀನ್‌ ರೈಟ್‌ ಆರ್ಮಿಟೇಜ್‌ ಬ್ಲೇಕ್‌ಳಿಂದ ಆತ ಮನೆಯಲ್ಲೇ ಶಿಕ್ಷಣವನ್ನು ಪಡೆದ‌‌. ಬ್ಲೇಕ್‌‌ ಕುಟುಂಬಿಕರು ರಾಷ್ಟ್ರೀಯ ಚರ್ಚಿನ ತತ್ತ್ವಗಳನ್ನು ಒಪ್ಪದವರಾಗಿದ್ದರು, ಮತ್ತು ಅವರು ಮೊರಾವಿಯನ್‌ ಚರ್ಚಿನ ಅನುಯಾಯಿಗಳಾಗಿದ್ದರು ಎಂದು ನಂಬಲಾಗಿದೆ. ಬಹಳ ಮುಂಚಿನಿಂದಲೂ ಬೈಬಲ್‌ ಬ್ಲೇಕ್‌ನ ಮೇಲೆ ಆಳವಾದ ಪ್ರಭಾವವನ್ನು ಬೀರಿತ್ತು, ಮತ್ತು ಅವನ ಜೀವನಪರ್ಯಂತ ಒಂದು ಸ್ಫೂರ್ತಿಯ ಸೆಲೆಯಾಗಿಯೇ ಉಳಿದುಕೊಂಡಿತು.
ಒಂದು ಹೊಸ ಹುಲ್ಲುಮೈದಾನವನ್ನು ಸೃಷ್ಟಿಸುವುದಕ್ಕೋಸ್ಕರ ಸಮಾಧಿಶಿಲೆಗಳನ್ನು ತೆಗೆದುಕೊಂಡುಹೋಗಿದ್ದರಿಂದಾಗಿ, 1965ರಿಂದಲೂ ವಿಲಿಯಂ ಬ್ಲೇಕ್‌ನ ಸಮಾಧಿಯ ನಿಖರವಾದ ತಾಣವು ಕಳೆದುಹೋಗಿದೆ ಮತ್ತು ಮರೆತುಹೋಗಿದೆ. ಇಂದು, ಬ್ಲೇಕ್‌‌ನ ಸಮಾಧಿಯು ಒಂದು ಕಲ್ಲಿನಿಂದ ನೆನಪಾಗಿರುವಂತೆ ಮಾಡಲ್ಪಟ್ಟಿದ್ದು, "ಹತ್ತಿರದಲ್ಲಿ ಕವಿ-ಚಿತ್ರಕಾರ ವಿಲಿಯಂ ಬ್ಲೇಕ್‌ 1757-1827 ಮತ್ತು ಅವನ ಹೆಂಡತಿ ಕ್ಯಾಥರೀನ್‌ ಸೋಫಿಯಾ 1762-1831 ಇವರುಗಳ ಅವಶೇಷಗಳಿವೆ" ಎಂದು ಅದರ ಮೇಲೆ ಬರೆಯಲಾಗಿದೆ. ಈ ಸ್ಮರಣಾರ್ಥವಾಗಿರುವ ಕಲ್ಲು ಗುರುತು ಮಾಡದಿರುವ ಬ್ಲೇಕ್‌ನ ಸಮಾಧಿಯ ನಿಜವಾದ ತಾಣದಿಂದ ಸುಮಾರು 20 ಮೀಟರುಗಳಷ್ಟು ಆಚೆಗೆ ಸ್ಥಾಪಿಸಲ್ಪಟ್ಟಿದೆ. ಆದಾಗ್ಯೂ, ವಿಲಿಯಂ ಬ್ಲೇಕ್‌ನ ಸ್ನೇಹಿತರ ತಂಡದ ಸದಸ್ಯರು ಬ್ಲೇಕ್‌ನ ಸಮಾಧಿಯ ತಾಣವನ್ನು ಮರುಆವಿಷ್ಕರಿಸಿದ್ದು, ಆ ತಾಣದಲ್ಲಿ ಒಂದು ಕಾಯಮ್ಮಾದ ಸ್ಮಾರಕವನ್ನು ನಿರ್ಮಿಸಲು ಆಶಿಸಿದ್ದಾರೆ.
ನೀನು ಹೇಗಿದ್ದೀಯೋ ಸುಮ್ಮನೇ ಹಾಗೇ ಇರು - ನಿನ್ನ ಭಾವಚಿತ್ರವನ್ನು ನಾನು ರಚಿಸುತ್ತೇನೆ - ನನ್ನ ಪಾಲಿಗೆ ಎಂದೆಂದಿಗೂ ಓರ್ವ ದೇವತೆಯಂತೆ ನೀನು ಇದ್ದುದಕ್ಕಾಗಿ ಈ ಚಿತ್ರವನ್ನು ರಚಿಸುತ್ತೇನೆ." ಈ ಭಾವಚಿತ್ರವನ್ನು ಸಂಪೂರ್ಣಗೊಳಿಸಿದ ನಂತರ , ಬ್ಲೇಕ್‌ ತನ್ನ ಪರಿಕರಗಳನ್ನು ಕೆಳಗಿಳಿಸಿ ಶ್ಲೋಕಗಳು ಹಾಗೂ ಕಿರುಪದ್ಯಗಳನ್ನು ಹಾಡಲು ಶುರುಮಾಡಿದ. ಆ ದಿನ ಸಾಯಂಕಾಲ ಆರು ಗಂಟೆಯ ವೇಳೆಗೆ, ತಾನು ಯಾವಾಗಲೂ ಜೊತೆಯಲ್ಲಿರುವುದಾಗಿ ತನ್ನ ಹೆಂಡತಿಗೆ ಭಾಷೆ ಕೊಟ್ಟನಂತರ ಬ್ಲೇಕ್‌ ಮರಣಿಸಿದ. ಈ ಕುರಿತು ಮಾಹಿತಿ ನೀಡುವ ಗಿಲ್‌ಕ್ರಿಸ್ಟ್‌, ಅದೇ ಮನೆಯಲ್ಲಿ ವಸತಿಗಾರ್ತಿಯಾಗಿದ್ದುಕೊಂಡು ಅವನ ಮರಣದ ಸಮಯದಲ್ಲಿ ಹಾಜರಿದ್ದ ಓರ್ವ ಮಹಿಳೆಯು, "ನಾನು ಓರ್ವನ ಮರಣದ ಕಾಲದಲ್ಲಿ ಜೊತೆಗಿದ್ದೆ. ಆದರೆ ಅವನು ಕೇವಲ ಮನುಷ್ಯನಲ್ಲ, ಓರ್ವ ಆರಾಧನೀಯ ದೇವದೂತ" ಎಂದು ಹೇಳಿದಳೆಂದು ತಿಳಿಸುತ್ತಾನೆ.
ಆದಾಗ್ಯೂ, ಮದುವೆ ಹಾಗೂ ಬ್ಲೇಕ್‌ನ ಕೊನೆಗಾಲದ ಕೃತಿಗಳ ನಡುವಿನ ಅಂತರವನ್ನು ಜಾನ್‌ ಮಿಡ್ಲ್‌ಟನ್‌ ಮರ್ರೆ ಎಂಬಾತ ಸೂಚಿಸುತ್ತಾ, ಬ್ಲೇಕ್‌ನ ಆರಂಭಿಕ ಕೃತಿಗಳು ಶಕ್ತಿ ಹಾಗೂ ಕಾರಣದ ನಡುವಿನ ಕೇವಲ ಋಣಾತ್ಮಕ ವಿರೋಧವೊಂದರ" ಕುರಿತು ಗಮನ ಹರಿಸಿದರೆ, ಆಂತರಿಕ ಸಂಪೂರ್ಣತೆಯ ಮಾರ್ಗವಾಗಿ ಸ್ವಾರ್ಥತ್ಯಾಗ ಮತ್ತು ಕ್ಷಮಾಗುಣದ ಪ್ರವೃತ್ತಿಗಳೆಡೆಗೆ ನಂತರದ ಕೃತಿಗಳು ಗಮನ ಹರಿಸಿದವು ಎಂದು ಹೇಳಿದ್ದಾನೆ. ನಿರ್ದಿಷ್ಟವಾಗಿ ಹೇಳುವುದಾದರೆ, ಮ್ಯಾರಿಯೇಜ್‌ ಆಫ್‌ ಹೆವನ್‌ ಅಂಡ್‌ ಹೆಲ್‌ ಕೃತಿಯ ತೀಕ್ಷಣವಾದ ದ್ವಿರೂಪತೆಯ ಈ ತೊರೆತಕ್ಕೆ, ನಂತರದ ಕೃತಿಗಳಲ್ಲಿನ ಉರೈಜೆನ್‌ ಪಾತ್ರದ ಮಾನವೀಕರಣವು ಸಾಕ್ಷಿಯಾಗಿದೆ. ಬ್ಲೇಕ್‌ನ ನಂತರ ಕೃತಿಗಳ ಲಕ್ಷಣಗಳನ್ನು ನಿರೂಪಿಸುತ್ತಾ ಹೋಗುವ ಮಿಡ್ಲ್‌ಟನ್‌, ಅವು "ಪರಸ್ಪರ ಸಾಮರಸ್ಯ" ಮತ್ತು "ಪರಸ್ಪರ ಕ್ಷಮಾಗುಣ"ವನ್ನು ಹೊಂದಿವೆ ಎಂದು ಸೂಚಿಸುತ್ತಾನೆ.
ಮಾನವ ಕುಲದಿಂದ ಪ್ರತ್ಯೇಕವಾಗಿರುವ ಮತ್ತು ಮಾನವ ಕುಲಕ್ಕೆ ಪರಮೋಚ್ಚನಾದ ಒಂದು ಇರುವಿಕೆಯಾಗಿರುವ ದೇವರನ್ನು ಯಜಮಾನನನ್ನಾಗಿ ನೋಡುವ ಉಪದೇಶ ಸಿದ್ಧಾಂತಕ್ಕೆ ಅವನು ಅಂಟಿಕೊಳ್ಳಲಿಲ್ಲ; ಜೀಸಸ್‌ ಕ್ರಿಸ್ತನ ಕುರಿತಾಗಿ ಅವನು ವ್ಯಕ್ತಪಡಿಸುವ ಮಾತುಗಳಲ್ಲಿ ಇದು ನಿಚ್ಚಳವಾಗಿ ತೋರಿಸಲ್ಪಟ್ಟಿದೆ: "ಅವನು ಏಕೈಕ ದೇವರು . ಅದೇ ರೀತಿಯಲ್ಲಿ ನಾನೂ ಕೂಡಾ, ಮತ್ತು ಅದೇ ರೀತಿಯಲ್ಲಿ ನೀವೂ ಕೂಡಾ." ದಿ ಮ್ಯಾರಿಯೇಜ್‌ ಆಫ್‌ ಹೆವನ್‌ ಅಂಡ್‌ ಹೆಲ್‌ ಕೃತಿಯಲ್ಲಿ ಬರುವ "ಎಲ್ಲಾ ದೇವತೆಗಳೂ ಮಾನವನ ಹೃದಯದಲ್ಲಿ ನೆಲೆಸಿರುತ್ತಾರೆ ಎಂಬುದನ್ನು ಮಾನವರು ಮರೆಯುತ್ತಾರೆ" ಎಂಬ ಪರಿಣಾಮಕಾರಿಯಾದ ನುಡಿಗಟ್ಟು ಇದಕ್ಕೊಂದು ದರ್ಶನವಾಗಿದೆ. ಸಮಾಜದಲ್ಲಿನ ಮತ್ತು ಲಿಂಗಗಳ ನಡುವಿನ ಸ್ವೇಚ್ಛಾಚಾರ ಹಾಗೂ ಸಾಮಾಜಿಕ ಸಮಾನತೆಯಲ್ಲಿ ಅವನು ಹೊಂದಿದ್ದ ನಂಬಿಕೆಗೆ ಇದು ಅನುಸಾರವಾಗಿದೆ.
ಅವಳ ಮರಣವಾದ ಮೇಲೆ, ಬ್ಲೇಕ್‌‌ನ ಹಸ್ತಪ್ರತಿಗಳನ್ನು ಫ್ರೆಡೆರಿಕ್‌ ತಾಥಮ್‌ ಪಡೆದುಕೊಂಡ. ಅವುಗಳ ಪೈಕಿ ಹಲವಾರು ಹಸ್ತಪ್ರತಿಗಳು ಮಡಿವಂತಿಕೆಗೆ ವಿರುದ್ಧವಾಗಿರುವಂತೆ ಅಥವಾ ರಾಜಕೀಯವಾಗಿ ತೀರಾ ಸುಧಾರಣಾವಾದಿಯಾಗಿರುವಂತೆ ಅವನಿಗೆ ಕಂಡಿದ್ದರಿಂದ, ಅಂಥವನ್ನು ತಾಥಮ್‌ ಸುಟ್ಟುಹಾಕಿದ. ತಾಥಮ್‌ ಓರ್ವ ಇರ್ವಿಂಗ್‌ ತತ್ತ್ವಾನುಯಾಯಿಯಾಗಿ ಮಾರ್ಪಟ್ಟ. ಇದು 19ನೇ ಶತಮಾನದ ಅನೇಕ ಮೂಲಭೂತವಾದಿ ಅಥವಾ ಬೈಬಲ್‌ ಪ್ರಾಮಾಣ್ಯವಾದಿ ಆಂದೋಲನಗಳ ಪೈಕಿ ಒಂದಾಗಿತ್ತು, ಮತ್ತು "ಧರ್ಮನಿಂದೆಯ ಛಾಯೆಯನ್ನು ಒಳಗೊಂಡಿರುವ" ಯಾವುದೇ ಕೃತಿಗೆ ಅದು ತೀವ್ರಸ್ವರೂಪದಲ್ಲಿ ವಿರುದ್ಧವಾಗಿತ್ತು. ಬ್ಲೇಕ್‌ನ ಹಲವಾರು ರೇಖಾಚಿತ್ರಗಳಲ್ಲಿ ಹಬ್ಬಿಕೊಂಡಿದ್ದ ಲೈಂಗಿಕ ಅಲಂಕಾರಿಕ ನಿರೂಪಣೆಯನ್ನೂ ಸಹ ಜಾನ್‌ ಲಿನ್ನೆಲ್‌ ತೊಡೆದುಹಾಕಿದ.
ಡೇವಿಡ್‌ ಬಿಂಡ್‌ಮನ್‌ ಸೂಚಿಸುವ ಪ್ರಕಾರ, ರೆನಾಲ್ಡ್ಸ್‌ ಕಡೆಗಿನ ಬ್ಲೇಕ್‌ನ ವೈಷಮ್ಯಕ್ಕೆ ಅಧ್ಯಕ್ಷನ ಅಭಿಪ್ರಾಯಗಳು ಅಷ್ಟೊಂದು ಕಾರಣವಾಗಿರಲಿಲ್ಲ (ಬ್ಲೇಕ್‌‌ನಂತೆಯೇ ರೆನಾಲ್ಡ್ಸ್‌ ಕೂಡಾ ಭೂದೃಶ್ಯ ಚಿತ್ರಣ ಮತ್ತು ಭಾವಚಿತ್ರ ರಚನಾಕಲೆಗಳಿಗಿಂತ ಇತಿಹಾಸ ವರ್ಣಚಿತ್ರವು ಮಹತ್ವದ ಮೌಲ್ಯವನ್ನು ಹೊಂದಿದೆ ಎಂದು ಪರಿಗಣಿಸಿದ್ದ), ಆದರೆ ಅದಕ್ಕೆ ಬದಲಾಗಿ "ತನ್ನ ಆದರ್ಶಗಳನ್ನು ಆಚರಣೆಗೆ ತಾನು ತರದಿರುವ ಅವನ ಆಷಾಢಭೂತಿತನಕ್ಕೆ ವಿರುದ್ಧವಾಗಿ" ಈ ವೈಷಮ್ಯವು ಹುಟ್ಟಿಕೊಂಡಿತ್ತು. ರಾಯಲ್‌ ಅಕಾಡೆಮಿಯಲ್ಲಿ ಪ್ರದರ್ಶನ ನಡೆಸಲು ಬ್ಲೇಕ್‌ ನಿಸ್ಸಂಶಯವಾಗಿ ವಿಮುಖತೆಯನ್ನೇನೂ ಹೊಂದಿರಲಿಲ್ಲ. 1780 ಮತ್ತು 1808ರ ನಡುವಣ ಆರು ಸಂದರ್ಭಗಳಲ್ಲಿ ಆತ ತನ್ನ ಕೃತಿಗಳನ್ನು ಸಲ್ಲಿಸಿದ್ದು ಇದಕ್ಕೆ ಸಾಕ್ಷಿಯಾಗಿತ್ತು.
ಮೇರಿ ವೋಲ್ಸ್‌ಟೋನ್‌ಕ್ರಾಫ್ಟ್‌ ಎಂಬಾಕೆಯ ಒರಿಜಿನಲ್‌ ಸ್ಟೋರೀಸ್‌ ಫ್ರಂ ರಿಯಲ್‌ ಲೈಫ್‌ ಎಂಬ ಕೃತಿಗೆ ಬ್ಲೇಕ್‌ ಚಿತ್ರಗಳನ್ನು ರಚಿಸಿಕೊಟ್ಟ. ಲೈಂಗಿಕ ಸಮಾನತೆ ಹಾಗೂ ಮದುವೆಯ ಪದ್ಧತಿಯ ಕುರಿತಾದ ಕೆಲವೊಂದು ದೃಷ್ಟಿಕೋನಗಳನ್ನು ಅವರು ಹಂಚಿಕೊಂಡಂತೆ ಕಂಡರೂ ಸಹ, ಅವರು ವಾಸ್ತವವಾಗಿ ಭೇಟಿಯಾಗಿದ್ದರು ಎಂಬುದನ್ನು ನಿಸ್ಸಂಶಯವಾಗಿ ಸಾಬೀತುಮಾಡುವ ಯಾವುದೇ ಪುರಾವೆಯೂ ಲಭ್ಯವಿಲ್ಲ. 1793ರಲ್ಲಿ ಬಂದ ವಿಷನ್ಸ್‌ ಆಫ್‌ ದಿ ಡಾಟರ್ಸ್‌ ಆಫ್‌ ಆಲ್ಬಿಯಾನ್‌ ಎಂಬ ಕೃತಿಯಲ್ಲಿ, ಬಲವಂತದ ಕನ್ಯತ್ವ ಹಾಗೂ ಪ್ರೀತಿರಹಿತ ಮದುವೆಯ ಕ್ರೂರ ಅಸಂಬದ್ಧತೆಯನ್ನು ಬ್ಲೇಕ್‌ ಖಂಡಿಸಿದ ಮತ್ತು ಆತ್ಮತೃಪ್ತಿಯ ಅಥವಾ ತನ್ನ ಆಶೋತ್ತರಗಳನ್ನು ನೆರವೇರಿಸಿಕೊಳ್ಳುವ ಮಹಿಳೆಯರ ಹಕ್ಕನ್ನು ಅವನು ಸಮರ್ಥಿಸಿದ.
ಅದೇ ವೇಳೆಗೆ, ಭೌತವಾದದೆಡೆಗೆ ಮತ್ತು ಅಧಿಕಾರದ ಭ್ರಷ್ಟಗೊಳಿಸುವ ಸ್ವಭಾವದೆಡೆಗೆ ಡಾಂಟೆಯು ಹೊಂದಿರುವ ಅಪನಂಬಿಕೆಯನ್ನು ಬ್ಲೇಕ್‌ ಹಂಚಿಕೊಂಡ, ಮತ್ತು ಡಾಂಟೆಯ ಕೃತಿಯ ವಾತಾವರಣ ಹಾಗೂ ಅಲಂಕಾರಿಕ ನಿರೂಪಣೆಯನ್ನು ಸಚಿತ್ರವಾಗಿ ಬಿಂಬಿಸುವ ಅವಕಾಶವನ್ನು ನಿಚ್ಚಳವಾಗಿ ಅನುಭವಿಸಿದ. ಅವನು ಮರಣಕ್ಕೆ ಸಮೀಪಿಸುತ್ತಿರುವಂತೆ ಕಂಡುಬಂದಾಗಲೂ ಸಹ, ಡಾಂಟೆಯ ಇನ್ಫರ್ನೋ ಕೃತಿಗೆ ಸಂಬಂಧಿಸಿದ ಸಚಿತ್ರ ವಿವರಣೆಗಳ ಮೇಲಿನ ತನ್ನ ಕೆಲಸದ ಕುರಿತು ಚಡಪಡಿಸುತ್ತಿದ್ದುದು ಬ್ಲೇಕ್‌ನ ಪ್ರಮುಖ ಮಗ್ನತೆಯಾಗಿತ್ತು; ಎಚ್ಚುವಿಕೆಯನ್ನು ಮುಂದುವರಿಸಲು ಬರೆವ ಸೀಸದ ಕಡ್ಡಿಯನ್ನು ಖರೀದಿಸುವುದಕ್ಕಾಗಿ ತಾನು ಹೊಂದಿದ್ದ ಕಟ್ಟಕಡೆಯ ಷಿಲಿಂಗುಗಳ ಪೈಕಿ ಒಂದನ್ನು ಆತ ಖರ್ಚುಮಾಡಿದ ಎಂದು ಹೇಳಲಾಗುತ್ತದೆ.
ಆತ್ಮದಿಂದ ಬಂದಿರುವ ಒಂದು ಪ್ರತ್ಯೇಕ ದೇಹ ಎಂಬ, ಮತ್ತು ಆತ್ಮದ ನಿಯಮಕ್ಕೆ ಅದು ಅಧೀನವಾಗಿರಬೇಕು ಎಂಬ ಎಣಿಕೆಯನ್ನು ಬ್ಲೇಕ್‌ ಸಮ್ಮತಿಸುವುದಿಲ್ಲ. ಆದರೆ, ಅದರ ಬದಲಿಗೆ ಇಂದ್ರಿಯಗಳ 'ಒಳನೋಟ'ದಿಂದ ಜನ್ಯವಾಗಿರುವ ಆತ್ಮದ ಒಂದು ವಿಸ್ತರಣೆ ಅಥವಾ ಚಾಚಿಕೆಯಂತೆ ಅವನು ದೇಹವನ್ನು ನೋಡುತ್ತಾನೆ. ಈ ರೀತಿಯಾಗಿ, ದೈಹಿಕ ಉತ್ಕಟೇಚ್ಛೆಗಳ ನಿರಾಕರಣೆಯ ಮೇಲೆ ಸಂಪ್ರದಾಯಬದ್ಧತೆಯು ಇಡುವ ಒತ್ತು, ದೇಹ ಮತ್ತು ಆತ್ಮದ ನಡುವಿನ ಸಂಬಂಧದದ ತಪ್ಪುಗ್ರಹಿಕೆಯಿಂದ ಹುಟ್ಟಿಕೊಂಡ ಒಂದು ದ್ವಿರೂಪದ ತಪ್ಪಾಗಿದೆ; ಮತ್ತೊಂದೆಡೆ ಅವನು ಸಟಾನ್‌ನನ್ನು 'ತಪ್ಪಿನ ಸ್ಥಿತಿಯಾಗಿ', ಮತ್ತು ಮೋಕ್ಷದಿಂದ ಆಚೆಗೆ ಇರುವವನಂತೆ ವಿವರಿಸುತ್ತಾನೆ.
ಸಾಂಪ್ರದಾಯಿಕ ಧರ್ಮದ ಮೇಲಿನ ಬ್ಲೇಕ್‌ನ ದಾಳಿಗಳು ಅವನದೇ ಕಾಲದಲ್ಲಿ ಆಘಾತಕಾರಿಯಾದ ಸ್ವರೂಪದಲ್ಲಿದ್ದರೂ ಸಹ, ಅವನ ಧರ್ಮನಿಷ್ಠತೆಯ ನಿರಾಕರಣವು ವಸ್ತುತಃ ಧರ್ಮದ ಒಂದು ನಿರಾಕರಣವಾಗಿರಲಿಲ್ಲ. ಸಂಪ್ರದಾಯಬದ್ಧತೆಯ ಕುರಿತಾದ ಅವನ ದೃಷ್ಟಿಕೋನವು ದಿ ಮ್ಯಾರಿಯೇಜ್‌ ಆಫ್‌ ಹೆವನ್‌ ಅಂಡ್‌ ಹೆಲ್‌ ಕೃತಿಯಲ್ಲಿ ಸ್ಪಷ್ಟವಾಗಿ ಗೋಚರಿಸುತ್ತದೆ. ಇದು ಬೈಬಲಿನ ಭವಿಷ್ಯವಾಣಿಯ ಅನುಕರಣೆಯಲ್ಲಿ ಬರೆಯಲ್ಪಟ್ಟ ಪಠ್ಯಗಳ ಒಂದು ಸರಣಿಯಾಗಿದೆ. ಅದಕ್ಕೆ ಸಂಬಂಧಿಸಿದಂತೆ, ಹಲವಾರು ನರಕದ ನಾಣ್ಣುಡಿಗಳನ್ನು‌ ಬ್ಲೇಕ್‌‌ ಪಟ್ಟಿಮಾಡುತ್ತಾನೆ. ಅವುಗಳ ಪೈಕಿ ಈ ಕೆಳಗಿನವು ಸೇರಿವೆ:
ಸದರಿ ಜನಸಂದಣಿಯ ಜೊತೆಯಲ್ಲಿ ಬ್ಲೇಕ್‌ "ಬಲವಂತವಾಗಿ" ಬರಬೇಕಾಯಿತು ಎಂಬ ಗಿಲ್‌ಕ್ರಿಸ್ಟ್‌ನ ಸಮರ್ಥನೆಯಿದ್ದಾಗ್ಯೂ ಸಹ, ಸದರಿ ಜನಸಂದಣಿಯಲ್ಲಿ ಆತ ಹಿಂದುಮುಂದು ನೋಡದೆ ಆವೇಗದಿಂದ ಭಾಗವಹಿಸಿದ, ಅಥವಾ ಒಂದು ಕ್ರಾಂತಿಕಾರಕ ನಡೆಯಾಗಿ ಅದನ್ನು ಬೆಂಬಲಿಸಿದ ಎಂದು ಕೆಲವೊಂದು ಜೀವನಚರಿತ್ರಕಾರರು ವಾದಿಸುತ್ತಾರೆ. ಇದಕ್ಕೆ ಪ್ರತಿಯಾಗಿ ವಾದಿಸುವ ಜೆರೋಮ್‌ ಮೆಕ್‌ಗನ್‌, ಸದರಿ ಹಿಂಸಾಚಾರಗಳು ಪ್ರಗತಿವಿರೋಧಿಯಾಗಿದ್ದವು, ಮತ್ತು ಆ ಘಟನೆಗಳು ಬ್ಲೇಕ್‌ನಲ್ಲಿ "ಜುಗುಪ್ಸೆ"ಯನ್ನು ಪ್ರಚೋದಿಸಿರಬಹುದು ಎಂದು ಹೇಳುತ್ತಾನೆ‌‌.
ಬ್ಲೇಕ್‌‌ ತನ್ನದೇ ಸ್ವಂತದ ಪುರಾಣವನ್ನು ವಿನ್ಯಾಸಗೊಳಿಸಿಕೊಂಡಿದ್ದು, ಇದು ಅವನ ಪ್ರವಾದಿಯ ಪುಸ್ತಕಗಳಲ್ಲಿ ಹೆಚ್ಚಿನ ಪ್ರಮಾಣದಲ್ಲಿ ಕಾಣಿಸಿಕೊಳ್ಳುತ್ತದೆ. ಇವುಗಳ ಮಿತಿಯೊಳಗೇ 'ಉರೈಜೆನ್‌', 'ಎನಿಥಾರ್ಮನ್‌', 'ಬ್ರೊಮಿಯಾನ್‌' ಮತ್ತು 'ಲುವಾಹ್‌' ಸೇರಿದಂತೆ ಹಲವಾರು ಪಾತ್ರಗಳನ್ನು ಬ್ಲೇಕ್‌ ವಿವರಿಸುತ್ತಾನೆ. ಈ ಪುರಾಣವು ಬೈಬಲ್‌ನಲ್ಲಿ ಹಾಗೂ ಗ್ರೀಕ್‌ ಪುರಾಣದಲ್ಲಿ ಒಂದು ಆಧಾರವನ್ನು ಹೊಂದಿರುವಂತೆ ತೋರುತ್ತದೆ ಮತ್ತು ಶಾಶ್ವತವಾದ ಪರಮಸತ್ಯದ ಕುರಿತಾದ ಅವನ ಪರಿಕಲ್ಪನೆಗಳನ್ನು ಅದು ಜೊತೆಗೂಡಿಸಿಕೊಂಡಿದೆ.
ತನ್ನ ನಂತರದ ಜೀವನದಲ್ಲಿ ಒಂದು ದೊಡ್ಡ ಸಂಖ್ಯೆಯಲ್ಲಿ ತನ್ನ ಕೃತಿಗಳನ್ನು, ಅದರಲ್ಲೂ ನಿರ್ದಿಷ್ಟವಾಗಿ ತನ್ನ ಬೈಬಲ್‌ ಸಚಿತ್ರ ವಿವರಣೆಗಳನ್ನು ಥಾಮಸ್‌ ಬಟ್ಸ್ ಎಂಬಾತನಿಗೆ ಮಾರಾಟಮಾಡಲು ಬ್ಲೇಕ್‌ ಶುರುಮಾಡಿದ. ಥಾಮಸ್‌ ಬಟ್ಸ್ ಓರ್ವ ಆಶ್ರಯದಾತನಾಗಿದ್ದು, ಅವನು ಬ್ಲೇಕ್‌ನನ್ನು ಕಲಾತ್ಮಕ ಶ್ರೇಷ್ಠತೆಯನ್ನು ಹೊಂದಿದ ಕೃತಿಗಳನ್ನು ರಚಿಸಿದ ಓರ್ವ ವ್ಯಕ್ತಿಯಾಗಿ ನೋಡುವುದಕ್ಕಿಂತ ಹೆಚ್ಚಾಗಿ ಓರ್ವ ಸ್ನೇಹಿತನಾಗಿ ನೋಡಿದ; ಇದು ಬ್ಲೇಕ್‌ ತನ್ನ ಜೀವನಪರ್ಯಂತ ಹೊಂದಿದ್ದ ಅಭಿಪ್ರಾಯಗಳ ಪೈಕಿ ವಿಶಿಷ್ಟವಾದುದಾಗಿತ್ತು.
ಬ್ಲೇಕ್‌‌ನ ನಂತರದ ಕಾವ್ಯವು ಸಂಕೀರ್ಣ ಸಾಂಕೇತಿಕತೆಯೊಂದಿಗಿನ ಒಂದು ಖಾಸಗಿ ಪುರಾಣವನ್ನು ಒಳಗೊಂಡಿದೆಯಾದ್ದರಿಂದ, ಅವನ ಮುಂಚಿನ ಹೆಚ್ಚು ಸುಲಭಲಭ್ಯ ಕೃತಿಗಿಂತ ಕಡಿಮೆ ಪ್ರಮಾಣದಲ್ಲಿ ಅವನ ನಂತರದ ಕೃತಿಯು ಪ್ರಕಟಗೊಂಡಿದೆ. ಪ್ಯಾಟಿ ಸ್ಮಿತ್‌ ಇತ್ತೀಚೆಗೆ ಸಂಪಾದಿಸಿರುವ ಬ್ಲೇಕ್‌ನ ಶ್ರೇಷ್ಠ ಸಾಹಿತ್ಯ ಸಂಚಯವು, . . ಗಿಲ್‌ಹ್ಯಾಮ್‌ನಿಂದ ಬಂದ ವಿಲಿಯಂ ಬ್ಲೇಕ್‌‌ ನಂಥ ಅನೇಕ ವಿಮರ್ಶಾತ್ಮಕ ಅಧ್ಯಯನಗಳು ಮಾಡುವಂತೆಯೇ, ಮುಂಚಿನ ಕೃತಿಯ ಮೇಲೆ ಅತೀವವಾಗಿ ಗಮನಹರಿಸುತ್ತದೆ.
ಚಿರಪರಿಚಿತವಾಗಿದ್ದ ಈ ಪ್ರಭಾವಗಳಿದ್ದಾಗ್ಯೂ, ಬ್ಲೇಕ್‌‌ನ ಕೃತಿಯ ವಿಲಕ್ಷಣತೆಯು ಅವನನ್ನು ವರ್ಗೀಕರಿಸಲು ಕಷ್ಟಕರವಾಗಿಸುತ್ತದೆ. 19ನೇ ಶತಮಾನದ ವಿದ್ವಾಂಸನಾದ ವಿಲಿಯಂ ರೊಸ್ಸೆಟ್ಟಿ ಎಂಬಾತ ಬ್ಲೇಕ್‌‌ನನ್ನು ಓರ್ವ "ಖ್ಯಾತಿವೆತ್ತ ಪ್ರತಿಭಾಶಾಲಿ"ಯಾಗಿ ಮತ್ತು "ಪೂರ್ವವರ್ತಿಗಳಿಂದ ಪೂರ್ವಭಾವಿಯಾಗಿ ಅರಿಯಲ್ಪಡದ ಓರ್ವ ಮನುಷ್ಯನಾಗಿ, ಸಮಕಾಲೀನರೊಂದಿಗೆ ವರ್ಗೀಕರಿಸಲ್ಪಡಬಾರದವನಾಗಿ, ಪರಿಚಿತವಾಗಿರುವ ಅಥವಾ ಸುಲಭವಾಗಿ ಊಹಿಸಬಹುದಾದ ಉತ್ತರಾಧಿಕಾರಿಗಳಿಂದ ಬದಲಾಯಿಸಲ್ಪಡಬಾರದವನಾಗಿ" ವಿವರಿಸಿದ್ದಾನೆ.
ಪಡಿಯಚ್ಚು ಕೆತ್ತನೆಗಳ ಒಂದು ಸರಣಿಯನ್ನು ರೂಪಿಸುವ ಒಂದು ಅಂತಿಮ ಉದ್ದೇಶದೊಂದಿಗಿನ, ಡಾಂಟೆಯ ಡಿವೈನ್‌ ಕಾಮಿಡಿ ಗೆ ಸಂಬಂಧಿಸಿದ ಕಾರ್ಯಭಾರವು 1826ರಲ್ಲಿ ಬ್ಲೇಕ್‌ಗೆ ಲಿನ್ನೆಲ್‌ ಮೂಲಕ ಬಂತು. 1827ರಲ್ಲಿ ಸಂಭವಿಸಿದ ಬ್ಲೇಕ್‌‌ನ ಮರಣವು ಈ ಸಾಹಸಕ್ಕೆ ತಡೆಯೊಡ್ಡಿತು, ಮತ್ತು ಕೇವಲ ಕೈಬೆರಳೆಣಿಕೆಯಷ್ಟು ಜಲವರ್ಣ ಕೃತಿಗಳು ಸಂಪೂರ್ಣಗೊಂಡಿದ್ದವು ಮತ್ತು ಕೇವಲ ಏಳರಷ್ಟು ಪಡಿಯಚ್ಚು ಕೆತ್ತನೆಗಳು ಕರಡಚ್ಚಿನ ರೂಪದ ಹಂತದವರೆಗೆ ತಲುಪಿದ್ದವು. ಅಷ್ಟಾಗಿಯೂ ಸಹ, ಅವು ಹೊಗಳಿಕೆಯನ್ನು ಪ್ರಚೋದಿಸಿದವು:
ಮಾನವನು ತನ್ನ ಆತ್ಮದಿಂದ ಪ್ರತ್ಯೇಕವಾಗಿರುವ ದೇಹವನ್ನು ಹೊಂದಿಲ್ಲ. ಏಕೆಂದರೆ ಹಾಗೆಂದು ಕರೆಯಲ್ಪಡುವ ದೇಹವು ಆತ್ಮದ ಒಂದು ಭಾಗವಾಗಿದ್ದು, ಈ ವಯಸ್ಸಿನಲ್ಲಿ ಆತ್ಮದ ಪ್ರಮುಖ ಪ್ರವೇಶ ದ್ವಾರಗಳಾದ ಐದು ಇಂದ್ರಿಯಗಳಿಂದ ಅದು ಗ್ರಹಿಸಲ್ಪಟ್ಟಿದೆ ಎಂಬುದು.
ಶಕ್ತಿಯೊಂದೇ ಜೀವನವಾಗಿದೆ ಮತ್ತು ಅದು ದೇಹದಿಂದ ಬಂದಿದೆ ಹಾಗೂ ಕಾರಣವು ಶಕ್ತಿಯ ಪರಿಮಿತಿ ಅಥವಾ ಹೊರಗಣ ಪರಿಧಿಯಾಗಿದೆ ಎಂಬುದು.
'ಡಾಂಟೆ ಜಲವರ್ಣ ಕೃತಿಗಳು ಬ್ಲೇಕ್‌ನ ಸಮೃದ್ಧ ಸಾಧನೆಗಳ ಪೈಕಿ ಸ್ಥಾನವನ್ನು ಪಡೆದುಕೊಂಡಿದ್ದು, ಈ ಸಂಕೀರ್ಣತೆಯ ಕವನವೊಂದನ್ನು ಸಚಿತ್ರ ರೂಪದಲ್ಲಿ ವಿವರಿಸುವುದರ ಸಮಸ್ಯೆಯೊಂದಿಗೆ ಸಂಪೂರ್ಣವಾಗಿ ತಮ್ಮನ್ನು ತೊಡಗಿಸಿಕೊಂಡಿವೆ. ಜಲವರ್ಣದ ನೈಪುಣ್ಯವು ಹಿಂದಿಗಿಂತಲೂ ಹೆಚ್ಚಿನ ಮಟ್ಟವನ್ನು ಮುಟ್ಟಿದೆ, ಮತ್ತು ಕವನದಲ್ಲಿನ ಇರುವಿಕೆಯ ಮೂರು ಸ್ಥಿತಿಗಳ ವಾತಾವರಣವನ್ನು ಭಿನ್ನವಾಗಿಸುವಲ್ಲಿನ ಅಸಾಧಾರಣ ಪರಿಣಾಮಕ್ಕೆ ಇದನ್ನು ಬಳಸಲಾಗಿದೆ'.
ಮತ್ತು ಹಿರಿಯರು ಹಾಗೂ ಪಾದ್ರಿಗಳನ್ನು ನಾಯಿಗಳಂತೆ ಬಳಸಿಕೊಳ್ಳುತ್ತಿರಲಿಲ್ಲ,
ಓರ್ವ ಮನುಷ್ಯನು ಸ್ವತಃ ಇಷ್ಟೊಂದು ವಿನೀತನಾಗಿರುವುದನ್ನು ದೇವರು ಬಯಸುವುದಿಲ್ಲ
ಅತೀಂದ್ರಿಯ ವಿಷಯಾಸಕ್ತಿಯ ಒಂದಷ್ಟು ಆಚರಣೆಯು ಅವನ ಆಂತ್ಯಿಕ ಕವನಗಳಲ್ಲಿ ಉಳಿದುಕೊಂಡಿವೆ (ಜೀಸಸ್‌ನ ತಾಯಿಯ ಕನ್ಯಾಸ್ಥಿತಿಗೆ ಸಂಬಂಧಿಸಿ ಬ್ಲೇಕ್‌ ವ್ಯಕ್ತಪಡಿಸಿದ ನಿರಾಕರಣೆ ಇದರಲ್ಲಿ ಗಮನಾರ್ಹವಾಗಿದೆ). ಆದಾಗ್ಯೂ, ಕೊನೆಕೊನೆಯಲ್ಲಿ ಬಂದ ಬ್ಲೇಕ್‌ನ ಕವನಗಳು ಕ್ಷಮಾಗುಣ, ಪಾಪ ವಿಮೋಚನೆಗೆ ಒಂದು ಮಹತ್ವದ ಒತ್ತು ನೀಡಿರುವುದರ ಜೊತೆಗೆ, ಭಾವನಾತ್ಮಕ ವಿಶ್ವಾಸಾರ್ಹತೆಯನ್ನು ಸಂಬಂಧಗಳಿಗಾಗಿರುವ ಒಂದು ಅಡಿಪಾಯವಾಗಿ ಪರಿಗಣಿಸಿವೆ.
ಮಾನವನು ಒಂದು ದೇಹ ಮತ್ತು ಒಂದು ಆತ್ಮ ಎಂಬ ಅಸ್ತಿತ್ವದಲ್ಲಿರುವ ಎರಡು ವಾಸ್ತವಿಕ ತತ್ತ್ವಗಳನ್ನು ಹೊಂದಿದ್ದಾನೆ ಎಂಬುದು.
ಕೆಟ್ಟದ್ದು ಎಂದು ಕರೆಯಲ್ಪಡುವ ಆ ಶಕ್ತಿಯು ದೇಹದಿಂದ ಒಂಟಿಯಾಗಿದೆ ಮತ್ತು ಒಳ್ಳೆಯದು ಎಂದು ಕರೆಯಲ್ಪಡುವ ಕಾರಣವು ಆತ್ಮದಿಂದ ಒಂಟಿಯಾಗಿದೆ ಎಂಬುದು.
ಮಾನವನು ತನ್ನ ಶಕ್ತಿಗಳನ್ನು ಅನುಸರಿಸಿಕೊಂಡಿಬೇಕು ಎಂಬ ಕಾರಣಕ್ಕಾಗಿ ದೇವರು ಮಾನವನಿಗೆ ಚಿತ್ರಹಿಂಸೆ ನೀಡುತ್ತಾನೆ ಎಂಬುದು.
ದಾರ್ಶನಿಕ ಚಳವಳಿಯ ಅಥವಾ ಜ್ಞಾನೋದಯದ ತತ್ತ್ವಗಳ ಕಡೆಗೆ ತಾನು ಹೊಂದಿದ್ದ ವಿರೋಧದ ಹೊರತಾಗಿಯೂ, ಬ್ಲೇಕ್‌ ಈ ರೀತಿಯಲ್ಲಿ ಒಂದು ರೇಖಾತ್ಮಕ ಸೌಂದರ್ಯ ಮೀಮಾಂಸೆಯೆಡೆಗೆ ತಲುಪಿದ. ಅವನೊಂದಿಗೆ ಅನೇಕಬಾರಿ ವರ್ಗೀಕರಣಕ್ಕೊಳಪಡುವ ರಮ್ಯವಾದಿಗಳ ಕೃತಿಗಳಿಗಿಂತ ಹೆಚ್ಚಾಗಿ ಜಾನ್‌ ಫ್ಲಾಕ್ಸ್‌ಮನ್‌‌‌ನ ನವಸಾಂಪ್ರದಾಯಿಕ ಪಡಿಯಚ್ಚು ಕೆತ್ತನೆಗಳನ್ನು ಈ ಸೌಂದರ್ಯ ಮೀಮಾಂಸೆಯು ಅನೇಕ ವಿಧಗಳಲ್ಲಿ ಹೋಲುವಂತಿತ್ತು.
ಬ್ಲೇಕ್‌‌ನ ಪ್ರಕಾರ ದೈವತ್ವ ಹಾಗೂ ಮಾನವೀಯತೆಯ ನಡುವಿನ ಅತಿಮುಖ್ಯವಾದ ಸಂಬಂಧ ಹಾಗೂ ಐಕಮತ್ಯವನ್ನು ಜೀಸಸ್‌ ಸಂಕೇತಿಸುತ್ತಾನೆ: "ಮೂಲತಃ ಎಲ್ಲರೂ ಒಂದೇ ಭಾಷೆಯನ್ನು, ಮತ್ತು ಒಂದೇ ಧರ್ಮವನ್ನು ಹೊಂದಿದ್ದರು: ಅದು ಶಾಶ್ವತವಾದ ಪರಮಸತ್ಯವಾದ ಜೀಸಸ್‌ನ ಧರ್ಮವಾಗಿತ್ತು. ಹಿಂದಿನಿಂದ ಬಂದ ಸಂಪ್ರದಾಯವು ಜೀಸಸ್‌ನ ಪರಮಸತ್ಯವನ್ನು ಬೋಧಿಸುತ್ತದೆ."
ತನ್ನ ಮರಣದ ದಿನದಂದೂ ಸಹ, ತನ್ನ ಡಾಂಟೆ ಸರಣಿಯ ಕುರಿತಾಗಿ ಬ್ಲೇಕ್‌‌ ಪಟ್ಟುಬಿಡದೆ ಕೆಲಸಮಾಡಿದ. ಅಂತಿಮವಾಗಿ, ಅವನು ತನ್ನ ಕೆಲಸವನ್ನು ಸ್ಥಗಿತಗೊಳಿಸಿ ತನ್ನ ಹೆಂಡತಿಯ ಕಡೆಗೆ ತಿರುಗಿದ; ಅವನ ಹಾಸಿಗೆಯ ಪಕ್ಕದಲ್ಲಿ ಕುಳಿತಿದ್ದ ಅವಳು ಕಣ್ಣೀರುಗರೆಯುತ್ತಿದ್ದಳು ಎಂದು ತಿಳಿದುಬಂತು. ಬ್ಲೇಕ್‌ ಅವಳನ್ನು ಅವಲೋಕಿಸುತ್ತಾ ಹೀಗೆ ಕೂಗಿದನೆಂದು ವರದಿಯಾಗಿದೆ: "ಹಾಗೇ ಇರು ಕೇಟ್‌!
ಬ್ಲೇಕ್‌‌ ಈಗ ಎಕ್ಲೇಷಿಯಾ ಗ್ನೋಸ್ಟಿಕಾ ಕ್ಯಾಥೊಲಿಕಾದಲ್ಲಿ ಓರ್ವ ಸಂತನಾಗಿ ಗುರುತಿಸಲ್ಪಡುತ್ತಿದ್ದಾನೆ. ಅವನ ಗೌರವಾರ್ಥವಾಗಿ ಬ್ಲೇಕ್‌‌ ಪ್ರೈಜ್‌ ಫಾರ್‌ ರಿಲಿಜಿಯಸ್‌ ಆರ್ಟ್‌ ಸಂಸ್ಥೆಯನ್ನು ಆಸ್ಟ್ರೇಲಿಯಾದಲ್ಲಿ 1949ರಲ್ಲಿ ಸ್ಥಾಪಿಸಲಾಯಿತು. 1957ರಲ್ಲಿ ಅವನ ಮತ್ತು ಅವನ ಹೆಂಡತಿಯ ಸ್ಮರಣಾರ್ಥವಾಗಿ ವೆಸ್ಟ್‌ಮಿನಿಸ್ಟರ್‌ ಆಬೆಯಲ್ಲಿ ಸ್ಮಾರಕವೊಂದನ್ನು ನಿರ್ಮಿಸಲಾಯಿತು.
ದಿ ಎವರ್‌ಲಾಸ್ಟಿಂಗ್‌ ಗಾಸ್ಪೆಲ್‌ ಕೃತಿಯಲ್ಲಿ, ಜೀಸಸ್‌ನನ್ನು ಓರ್ವ ದಾರ್ಶನಿಕನಂತಾಗಲೀ ಅಥವಾ ಸಾಂಪ್ರದಾಯಿಕ ಉದ್ಧಾರಕ ಅವತಾರದಂತಾಗಲೀ ಬ್ಲೇಕ್‌ ಪ್ರಸ್ತುತಪಡಿಸುವುದಿಲ್ಲ; ಆದರೆ ಬೇರೂರಿದ ನಂಬಿಕೆ, ತರ್ಕ ಮತ್ತು ನೈತಿಕತೆಯನ್ನೂ ಮೀರಿದ ಓರ್ವ ಸಂಪೂರ್ಣವಾಗಿ ಸೃಜನಶೀಲವಾಗಿರುವ ವ್ಯಕ್ತಿಯಾಗಿ ಜೀಸಸ್‌ನನ್ನು ಅವನು ಸಾದರಪಡಿಸಿದ್ದಾನೆ:
ಸೆರೆಮನೆಗಳು ಕಾನೂನಿನ ಕಲ್ಲುಗಳಿಂದ ಕಟ್ಟಲ್ಪಟ್ಟಿದ್ದರೆ, ವೇಶ್ಯಾಗೃಹಗಳು ಧರ್ಮದ ಇಟ್ಟಿಗೆಗಳಿಂದ ಕಟ್ಟಲ್ಪಟ್ಟಿವೆ.
ಕಂಬಳಿಹುಳುವು ತನ್ನ ಮೊಟ್ಟೆಗಳನ್ನಿಡಲು ಅತ್ಯಂತ ಸೊಗಸಾಗಿರುವ ಎಲೆಗಳನ್ನೇ ಆರಿಸಿಕೊಳ್ಳುವಂತೆ, ಅತ್ಯಂತ ಸೊಗಸಾಗಿರುವ ಹಿಗ್ಗುಗಳ ಮೇಲೆಯೇ ಪಾದ್ರಿಯು ತನ್ನ ಶಾಪವನ್ನಿಡುತ್ತಾನೆ.
ಜ್ಞಾನೋದಯ ತತ್ತ್ವಶಾಸ್ತ್ರದೊಂದಿಗೆ ಬ್ಲೇಕ್‌ ಒಂದು ಸಂಕೀರ್ಣ ಸಂಬಂಧವನ್ನು ಹೊಂದಿದ್ದ. ತನ್ನ ಕಾಲ್ಪನಿಕ ಧಾರ್ಮಿಕ ನಂಬಿಕೆಗಳ ಕಾರಣದಿಂದಾಗಿ ನ್ಯೂಟನ್ನನ ಬ್ರಹ್ಮಾಂಡದ ದೃಷ್ಟಿಕೋನವನ್ನು ಬ್ಲೇಕ್‌ ವಿರೋಧಿಸಿದ. ಈ ಮನೋರೂಢಿಯು ಬ್ಲೇಕ್‌‌ನ ಜೆರುಸಲೆಮ್‌‌ ನಿಂದ ಆಯ್ದುಕೊಳ್ಳಲಾದ ಒಂದು ಉದ್ದೃತಭಾಗದಲ್ಲಿ ಪ್ರತಿಬಿಂಬಿತವಾಗಿದೆ:
ಕವನಕ್ಕೆ ಸಂಬಂಧಿಸಿದ ಬ್ಲೇಕ್‌‌ನ ಸಚಿತ್ರ ವಿವರಣೆಗಳು ಕೇವಲ ಜೊತೆಯಾಗಿ ಬರುವ ಕೆಲಸಗಳಷ್ಟೇ ಆಗಿರದೆ, ಅದಕ್ಕಿಂತ ಹೆಚ್ಚಾಗಿ ಪಠ್ಯದ ನಿಶ್ಚಿತವಾದ ಆಧ್ಯಾತ್ಮಿಕ ಅಥವಾ ನೈತಿಕ ಮಗ್ಗುಲುಗಳ ಕುರಿತು ವಿಮರ್ಶಾತ್ಮಕವಾಗಿ ಪರಿಷ್ಕರಿಸುವಂತೆ, ಅಥವಾ ವಿವರಣೆಗಳನ್ನು ಒದಗಿಸುವಂತೆ ತೋರುತ್ತವೆ.
ಆದಾಗ್ಯೂ, ಸ್ವತಃ ಈ ಪ್ರದರ್ಶನವೇ ಕಳಪೆಮಟ್ಟದ ಹಾಜರಿಯನ್ನು ಕಾಣಬೇಕಾಯಿತು, ಹಾಗೂ ಯಾವುದೇ ಬಣ್ಣದ ಕೃತಿಯಾಗಲೀ ಅಥವಾ ಜಲವರ್ಣದ ಚಿತ್ರಗಳಾಗಲೀ ಇದರಲ್ಲಿ ಮಾರಾಟವಾಗಲಿಲ್ಲ. ದಿ ಎಕ್ಸಾಮಿನರ್‌‌ ಪತ್ರಿಕೆಯಲ್ಲಿ ಬಂದಿದ್ದ ಇದರ ಏಕೈಕ ವಿಮರ್ಶೆಯೂ ಸಹ ಇದಕ್ಕೆ ವಿರುದ್ಧವಾದುದಾಗಿತ್ತು.
ಧರ್ಮಕ್ಕೆ ಸಂಬಂಧಿಸಿದಂತೆ ಅವನು ವ್ಯಕ್ತಪಡಿಸಿರುವ ಕಾಳಜಿಗಳನ್ನು ಓರ್ವರು ದಿ ಮ್ಯಾರಿಯೇಜ್‌ ಆಫ್‌ ಹೆವನ್‌ ಅಂಡ್‌ ಹೆಲ್‌ ಕೃತಿಯಲ್ಲಿ ಕಂಡುಕೊಳ್ಳಬಹುದು:
ಎಲ್ಲಾ ಬೈಬಲ್‌ಗಳು ಅಥವಾ ಪವಿತ್ರವಾದ ನೀತಿನಿಯಮಗಳು ಈ ಕೆಳಗಿನ ತಪ್ಪುಗಳಿಗೆ ಕಾರಣವಾಗುತ್ತಾ ಬಂದಿವೆ.
ಪೀಟರ್‌ ಮಾರ್ಷಲ್‌ ಎಂಬ ಚರಿತ್ರಕಾರ ಬ್ಲೇಕ್‌‌ನ ಸಮಕಾಲೀನನಾದ ವಿಲಿಯಂ ಗಾಡ್ವಿನ್‌ ಜೊತೆಯಲ್ಲಿ ಬ್ಲೇಕ್‌ನನ್ನು ಆಧುನಿಕ ಅರಾಜಕತಾವಾದದ ಅಗ್ರಗಾಮಿಗಳ ಪೈಕಿ ಒಬ್ಬನೆಂಬಂತೆ ವರ್ಗೀಕರಿಸಿದ್ದಾನೆ.
ಜಾರ್ಜ್‌ ರಿಚ್ಮಂಡ್‌ ಎಂಬಾತ ಸ್ಯಾಮ್ಯುಯೆಲ್‌ ಪಾಮರ್‌‌‌ಗೆ ಬರೆದ ಪತ್ರವೊಂದರಲ್ಲಿ ಬ್ಲೇಕ್‌‌ನ ಮರಣದ ಕುರಿತಾದ ಈ ಕೆಳಗಿನ ವಿವರವನ್ನು ನೀಡುತ್ತಾನೆ:
ಗೊರಕೆ ಹೊಡೆಯುವುದನ್ನು ಸರಿಪಡಿಸಲು ಲಭ್ಯವಿರುವ ಒಂದು ವಿಧಾನವೆಂದರೆ ಶಸ್ತ್ರಚಿಕಿತ್ಸೆ. ಕೆಲವು ವಿಧಾನಗಳಲ್ಲಿ, ಉದಾಹರಣೆಗೆ ಉವಲೋಪ್ಯಲಟೋಫಾರಿನ್ಗೋಪ್ಲ್ಯಾಸ್ಟಿ, ಈ ವಿಧಾನದಲ್ಲಿ ಗಂಟಲಿನ ಹಿಂಭಾಗದಲ್ಲಿರುವ ಜೀವಕೋಶಗಳನ್ನು ತೆಗೆದುಹಾಕಿ ಗಾಳಿದಾರಿಯನ್ನು ವಿಸ್ತಾರಗೊಳಿಸುವ ಪ್ರಯತ್ನ ಮಾಡಲಾಗುತ್ತದೆ, ಇದರಲ್ಲಿ ಉವುಲ ಹಾಗು ಫಾರಿನ್ಕ್ಸ್ ಸೇರಿದೆ.
ಈ ಶಸ್ತ್ರಚಿಕಿತ್ಸೆಗಳು ಅತಿಕ್ರಮಣಶೀಲವಾಗಿದೆ, ಆದಾಗ್ಯೂ, ಇದರಿಂದ ಅಡ್ಡಪರಿಣಾಮಗಳು ಉಂಟಾಗುವ ಅಪಾಯಗಳಿವೆ. ಇದರಿಂದ ಉಂಟಾಗುವ ಅತ್ಯಂತ ಅಪಾಯಕಾರಿ ಅಂಶವೆಂದರೆ ಗಾಳಿದಾರಿಯನ್ನು ಸಂಕುಚಿತಗೊಳಿಸುವ ನಿಟ್ಟಿನಲ್ಲಿ ಗಂಟಲಿನೊಳಗೆ ನಡೆಸಲಾಗುವ ಶಸ್ತ್ರಚಿಕಿತ್ಸೆಗಳು ಜೀವಕೋಶಗಳ ಮೇಲೆ ಗಾಯದ ಗುರುತನ್ನು ಉಂಟುಮಾಡುತ್ತವೆ, ಇದು ವೆಲೋಫಾರಿನ್ಕ್ಸ್ ನಲ್ಲಿ ಗಾಳಿದಾರಿಯನ್ನು ನಾಶಮಾಡುತ್ತದೆ.
ಗಾಯದ ಗುರುತಾಗುವುದು ವ್ಯಕ್ತಿಯನ್ನು ಅವಲಂಬಿಸಿರುತ್ತದೆ, ಈ ರೀತಿಯಾಗಿ ಒಬ್ಬ ಶಸ್ತ್ರಚಿಕಿತ್ಸಕನಿಗೆ ವ್ಯಕ್ತಿಯು ಗಾಯದ ಗುರುತಿಗೆ ಒಳಗಾಗುತ್ತಾನೆಯೇ ಇಲ್ಲವೇ ಎಂಬುದನ್ನು ಹೇಳುವುದು ಕಷ್ಟವಾಗುತ್ತದೆ. ಫಾರ್ನಿಜಿಯಲ್ ಶಸ್ತ್ರಚಿಕಿತ್ಸೆಯಿಂದ ಗಾಳಿದಾರಿಗೆ ಉಂಟಾದ ಹಾನಿಯ ಪರಿಣಾಮವಾಗಿ ಕೆಲ ರೋಗಿಗಳು ತೀವ್ರತರವಾದ ನಿದ್ರಾಶ್ವಾಸಭಂಗಕ್ಕೆ ಗುರಿಯಾಗಿದ್ದರೆಂದು ವರದಿ ಮಾಡಲಾಗಿದೆ. ಪ್ರಸಕ್ತದಲ್ಲಿ, ಅಮೆರಿಕನ್ ಮೆಡಿಕಲ್ ಅಸೋಸಿಯೇಶನ್, ಗಂಟಲಕುಳಿ ಅಥವಾ ಕಿರುನಾಳಗೆಯ ಶಸ್ತ್ರಚಿಕಿತ್ಸೆಗೆ ಲೇಸರ್ ನ ಬಳಕೆ ಮಾಡಲು ಅನುಮತಿ ನೀಡುವುದಿಲ್ಲ.
ಗೊರಕೆಯನ್ನು ಸರಿಪಡಿಸುವ ಬಹುತೇಕ ಎಲ್ಲ ಚಿಕಿತ್ಸಾಕ್ರಮಗಳು ಉಸಿರಾಟದ ದ್ವಾರದಲ್ಲಿ ಉಂಟಾಗುವ ನಿರೋಧವನ್ನು ಸರಿಪಡಿಸುವುದರ ಸುತ್ತ ಆವರ್ತಿಸುತ್ತವೆ. ಈ ಕಾರಣದಿಂದಾಗಿ ಗೊರಕೆ ಹೊಡೆಯುವವರಿಗೆ ತೂಕ ಇಳಿಸಿಕೊಳ್ಳಲು ಸಲಹೆ ನೀಡಲಾಗುತ್ತದೆ. , ಧೂಮಪಾನ ಮಾಡುವುದನ್ನು ನಿಲ್ಲಿಸಬೇಕಾಗುತ್ತದೆ,(ಧೂಮಪಾನವು ಗಂಟಲನ್ನು ದುರ್ಬಲಗೊಳಿಸುತ್ತದೆ. ಅದಲ್ಲದೇ ಗಂಟಲಿಗೆ ಪ್ರತಿಬಂಧಕ ಒಡ್ಡುತ್ತದೆ; ಹಾಗು ಅಂಗಾತನಾಗಿ ಮಲಗುವುದನ್ನು ತಡೆಗಟ್ಟಬೇಕು .
ಇತರ ಹಲವಾರು ಚಿಕಿತ್ಸಾಕ್ರಮಗಳೂ ಸಹ ಲಭ್ಯವಿದೆ, ಅಂಗಡಿಗಳಲ್ಲಿ ದೊರಕುವ ಪರ್ಯಾಯ ಸಹಾಯಕ ಸಾಧನಗಳಾದ ಮೂಗಿನ ಪಟ್ಟಿ ಅಥವಾ ಮೂಗಿನ ಕ್ಲಿಪ್ ಗಳು, ತೈಲಲೇಪಿತ ಸೇಚಕಗಳು, ಹಾಗು "ಆಂಟಿ ಸ್ನೋರ್" ಹೊದಿಕೆಗಳು ಹಾಗು ದಿಂಬುಗಳಿಂದ ಹಿಡಿದು ಅಪಸಾಮಾನ್ಯ ಚಟುವಟಿಕೆಗಳಾದ ಡಿಜರಿಡೂಗಳನ್ನು ನುಡಿಸುವುದೂ ಸೇರಿದೆ.
ಆದಾಗ್ಯೂ, ಗೊರಕೆ ಹೊಡೆಯುವುದನ್ನು ಒಂದು ವೈದ್ಯಕೀಯ ಸಮಸ್ಯೆಯೆಂದು ಗುರುತಿಸಲಾಗಿದೆ. ಜೊತೆಗೆ ಗೊರಕೆಯನ್ನು ಹೊಡೆಯುವವರು ರೋಗಲಕ್ಷಣವನ್ನು ಮರೆಮಾಚುವ ವಿಧಾನಗಳ ಮೇಲೆ ಭರವಸೆ ಇಡುವ ಮುಂಚೆ ವೃತ್ತಿಪರ ವೈದ್ಯಕೀಯ ಸಲಹೆಯನ್ನು ಪಡೆಯಬೇಕು. ಆದರೆ ಮೂಲ ಪರಿಸ್ಥಿತಿಗೆ ಚಿಕಿತ್ಸೆ ನೀಡಬಾರದು.
ಅಂಗಡಿಗಳಲ್ಲಿ ದೊರೆಯುವ ಮ್ಯಾಂಡಿಬ್ಯುಲರ್ ಅಡ್ವಾನ್ಸ್ಮೆಂಟ್ ಸ್ಪ್ಲಿಂಟ್ ಗಳು ಸರಿಯಾದ ರೀತಿಯಲ್ಲಿ ಅಳವಡಿಸಿದಾಗ ಇದೆ ರೀತಿಯಾದ ಅನುಕೂಲಗಳನ್ನು ಉಂಟುಮಾಡುತ್ತವೆ. ಇವುಗಳನ್ನು ಸಾಮಾನ್ಯವಾಗಿ ಇವು ಪಾಲಿಮರ್ ನಿಂದ ತಯಾರಿಸಲಾಗಿರುತ್ತದೆ. ಜೊತೆಗೆ ಇವುಗಳು ಕ್ರೀಡೆಗಾಗಿ ಬಳಸುವ ಬಾಯಿಯ ರಕ್ಷಕಗಳ ಮಾದರಿಯಲ್ಲೇ ಕಂಡುಬರುತ್ತದೆ. ವೃತ್ತಿಪರರು ಅಳವಡಿಸುವ ಪರಿಕರಗಳಿಗಿಂತ ಅಗ್ಗದ ಪರಿಕರಗಳ ಒಂದು ಅನನುಕೂಲವೆಂದರೆ ದವಡೆಯ ಸ್ಥಾನಕ್ಕೆ ಸರಿಯಾದ ರೀತಿಯಲ್ಲಿ ಅಳವಡಿಸುವಾಗ ಉಂಟಾಗುವ ಸಮಸ್ಯೆ. ಅಗತ್ಯಕ್ಕಿಂತ ಮುಂದು ಬಂದ ದವಡೆಯು ಅದರ ಸಂಧಿಯ ನೋವಿಗೆ ಕಾರಣವಾಗುತ್ತದೆ, ಆದರೆ ಹಿಂದಿರುವ ದವಡೆಗೆ ಅಳವಡಿಸಿದಾಗ ಇದು ಚಿಕಿತ್ಸಾಕ್ರಮಕ್ಕೆ ಸಂಬಂಧಿಸಿದಂತೆ ಯಾವುದೇ ಪರಿಣಾಮವನ್ನು ಉಂಟುಮಾಡುವುದಿಲ್ಲ. ವೃತ್ತಿಪರರು ಅಳವಡಿಸುವ ಪರಿಕರಗಳು ಸಾಧಾರಣವಾಗಿ ದವಡೆ ಒಗ್ಗಿಕೊಳ್ಳುತ್ತವೆ. ಈ ರೀತಿಯಾಗಿ ಇದರ ಅಳವಡಿಕೆಯ ನಂತರ ದವಡೆಯು ಮುಂದುಬರುವುದನ್ನು ಸುಲಭವಾಗಿ ಹೆಚ್ಚಿಸಬಹುದು ಅಥವಾ ಕಡಿಮೆ ಮಾಡಬಹುದು. "ಸ್ವತಃ ಅಳವಡಿಸಿಕೊಳ್ಳುವ" ಪರಿಕರಗಳನ್ನು ಹೊಂದಿಸಿಕೊಳ್ಳಲು ಮರುತಾಪನಗೊಳಿಸಿ ಮತ್ತೆ ಅದನ್ನು ಬೇಕಾದ ಆಕಾರಕ್ಕೆ ಹೊಸದಾಗಿ ರೂಪಿಸಿಕೊಳ್ಳುವುದು ಅಗತ್ಯವಾಗಿರುತ್ತದೆ. ಪರ್ಯಾಯವಾಗಿ, ಕಡಿಮೆ ವೆಚ್ಚದ, ಒಂದು ಹೊಸ ಸ್ಪ್ಲಿಂಟ್ ನ್ನು ಬಳಸಬಹುದು.
ವಿಶೇಷವಾಗಿ ತಯಾರಾದ ದಂತ ಪರಿಕರಗಳಾದ ಮ್ಯಾಂಡಿಬ್ಯುಲರ್ ಅಡ್ವಾನ್ಸ್ಮೆಂಟ್ ಸ್ಪ್ಲಿಂಟ್ ಗಳು, ಕೆಳಗಿನ ದವಡೆಯನ್ನು ಸ್ವಲ್ಪಮಟ್ಟಿಗೆ ಮುಂದಕ್ಕೆ ತರುವುದರ ಜೊತೆಗೆ ಆ ಮೂಲಕ ನಾಲಗೆಯನ್ನು ಮುಂದಕ್ಕೆ ತರುತ್ತವೆ, ಇದು ಗೊರಕೆಗೆ ಇರುವ ಸಾಮಾನ್ಯ ವಿಧಾನದ ಚಿಕಿತ್ಸೆಯಾಗಿದೆ. ಮಾದರಿಯಾಗಿ, ನಿದ್ರಾ ಶ್ವಾಸಬಂಧನದ ದಂತಚಿಕಿತ್ಸಾಶಾಸ್ತ್ರದಲ್ಲಿ ವಿಶೇಷತೆಯನ್ನು ಪಡೆದ ಒಬ್ಬ ದಂತವೈದ್ಯನ ಸಲಹೆ ಪಡೆಯಲಾಗುತ್ತದೆ. ಇಂತಹ ಪರಿಕರಗಳು ಗೊರಕೆಯನ್ನು ಕಡಿಮೆ ಮಾಡುವಲ್ಲಿ ಪರಿಣಾಮಕಾರಿಯಾಗಿರುವುದು ದೃಢಪಟ್ಟಿದೆ. ಜೊತೆಗೆ ನಿದ್ರಾ ಶ್ವಾಸಬಂಧನದ ಪರಿಸ್ಥಿತಿಗಳಲ್ಲಿ ಶ್ವಾಸಬಂಧನವು ಸೌಮ್ಯವಾಗುತ್ತದೆ ಅಥವಾ ಮಿತವಾಗುತ್ತದೆ.ಮ್ಯಾಂಡಿಬ್ಯುಲರ್ ಅಡ್ವಾನ್ಸ್ಮೆಂಟ್ ಸ್ಪ್ಲಿಂಟ್ ಗಳನ್ನು ಯಂತ್ರಗಳಿಗಿಂತ ಹೆಚ್ಚು ಉತ್ತಮವೆಂದು ಸಾಮಾನ್ಯವಾಗಿ ಪರಿಗಣಿಸಲಾಗುತ್ತದೆ. ಸಂಭಾವ್ಯವಾದರೂ ವಿರಳವಾದ ಅಡ್ಡಪರಿಣಾಮಗಳಲ್ಲಿ ಕ್ರಮೇಣವಾಗಿ ಹಲ್ಲಿನ ಅಪಸ್ಥಾನ, ಟೆಂಪೊರೋಮ್ಯಾಂಡಿಬ್ಯುಲರ್ ಜಾಯಿಂಟ್ ಡಿಸಾರ್ಡರ್, ತೀವ್ರತರವಾದ ಜೊಲ್ಲುಸುರಿತ ಹಾಗು ಒಸಡಿನ ಉಪದ್ರವಗಳು ಸೇರಿವೆ.
ರೇಡಿಯೋಫ್ರೀಕ್ವೆನ್ಸಿ ಅಬ್ಲೇಶನ್ , ಗೊರಕೆಗಿರುವ ಒಂದು ಹೊಸ ಶಸ್ತ್ರಚಿಕಿತ್ಸಾ ವಿಧಾನವಾಗಿದೆ.
ಈ ಶಸ್ತ್ರಚಿಕಿತ್ಸೆಯಲ್ಲಿ ಗಂಟಲಿನ ಹಿಂಭಾಗದಲ್ಲಿರುವ ಮೃದು ಜೀವಕೋಶಗಳಿಗೆ ರೇಡಿಯೋಫ್ರೀಕ್ವೆನ್ಸಿ ಶಕ್ತಿ ಹಾಗು ಶಾಖವನ್ನು ಒದಗಿಸುತ್ತದೆ , ಉದಾಹರಣೆಗೆ ಮೃದು ಅಂಗುಳ ಹಾಗು ಕಿರುನಾಳಗೆ, ಇದು ಚರ್ಮದಡಿಯಲ್ಲಿ ಜೀವಕೋಶದ ಗಾಯದ ಗುರುತನ್ನು ಉಂಟುಮಾಡುತ್ತದೆ. ಗಾಯವು ಮಾಗಿದ ನಂತರ, ಚಿಕಿತ್ಸೆ ನೀಡಲಾದ ಜಾಗದಲ್ಲಿ ಬಿಗಿತವನ್ನು ಉಂಟುಮಾಡುತ್ತದೆ. ಈ ವಿಧಾನವು ಒಂದು ಗಂಟೆಗೂ ಕಡಿಮೆ ಅವಧಿಯನ್ನು ತೆಗೆದುಕೊಳ್ಳುತ್ತದೆ, ಇದನ್ನು ಸಾಮಾನ್ಯವಾಗಿ ಹೊರರೋಗಿಯ ಘಟಕದಲ್ಲಿ ನಡೆಸಲಾಗುತ್ತದೆ, ಜೊತೆಗೆ ಸಾಮಾನ್ಯವಾಗಿ ಹಲವಾರು ಚಿಕಿತ್ಸಾ ಅವಧಿಗಳ ಅಗತ್ಯವಿರುತ್ತದೆ. ರೇಡಿಯೋಫ್ರೀಕ್ವೆನ್ಸಿ ಅಬ್ಲೇಶನ್ ತೀವ್ರತರವಾದ ಗೊರಕೆಯನ್ನು ತಗ್ಗಿಸುವಲ್ಲಿ ಸತತವಾಗಿ ಪರಿಣಾಮಕಾರಿಯಾಗಿದೆ, ಆದರೆ, ಇದು ಸಾಮಾನ್ಯವಾಗಿ ಗೊರಕೆಯನ್ನು ಸಂಪೂರ್ಣವಾಗಿ ಕಡಿಮೆ ಮಾಡುವುದಿಲ್ಲ.
ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ, ಮ್ಯಾಂಡಿಬ್ಯುಲರ್ ಅಡ್ವಾನ್ಸ್ಮೆಂಟ್ ಸ್ಪ್ಲಿಂಟ್ ಗಳನ್ನು ಪ್ರಸಕ್ತದಲ್ಲಿ ವೈದ್ಯಕೀಯ ಪರಿಕರಗಳ ಎರಡನೇ ವರ್ಗವೆಂದು ಪರಿಗಣಿಸಲಾಗುತ್ತದೆ ಜೊತೆಗೆ ಇದನ್ನು ಲಿಖಿತ ಸೂಚಿಯಿಲ್ಲದೆ ಕಾನೂನುಬದ್ಧವಾಗಿ ಮಾರಾಟಮಾಡುವುದು ಸಾಧ್ಯವಿಲ್ಲ. ಆದಾಗ್ಯೂ, ಅಮೆರಿಕನ್ನರಿಗೆ, ಈ ಪರಿಕರಗಳು ಅಮೆರಿಕ ಸಂಯುಕ್ತ ಸಂಸ್ಥಾನದ ಹೊರಗೆ ಖರೀದಿಸಲು ಅವಕಾಶವಿದೆ, ಹಾಗು ಖಾಸಗಿ ಬಲಕೆಗಾಗಿ ಇವುಗಳನ್ನು ಆಮದು ಮಾಡಿಕೊಳ್ಳಬಹುದು. ಆಸ್ಟ್ರೇಲಿಯದಲ್ಲಿ, ತಯಾರಕರು ಇದಕ್ಕೆ ಯಿಂದ ಅನುಮತಿಯನ್ನು ಪಡೆಯಬಹುದು. , ಇದು ವೈದ್ಯರ ಸಲಹೆ ಇಲ್ಲದೆ ಸಾಧಾರಣ ಬಿಡಿ ಮಾರಾಟದ ಅಂಗಡಿಗಳ ಮೂಲಕ ಮಾರಾಟ ಮಾಡಲು ಅವಕಾಶ ಮಾಡಿಕೊಡುತ್ತದೆ.
ಗೊರಕೆ ಯು ಉಸಿರಾಟ ವ್ಯವಸ್ಥೆಯಲ್ಲಿ ಆಗುವ ಕಂಪನ, ಜೊತೆಗೆ ಇದರಿಂದ ಉಂಟಾಗುವ ಶಬ್ದ, ಇದು ನಿದ್ರೆಯಲ್ಲಿ ಉಸಿರಾಡುವಾಗ ಗಾಳಿಯ ಚಲನೆಯಲ್ಲಿ ಉಂಟಾಗುವ ಅಡಚಣೆಯ ಪರಿಣಾಮವಾಗಿರುತ್ತದೆ. ಕೆಲವು ಪರಿಸ್ಥಿತಿಗಳಲ್ಲಿ ಶಬ್ದವು ಬಹಳ ಮೆತ್ತಗಿರಬಹುದು, ಆದರೆ ಇತರ ಪರಿಸ್ಥಿತಿಗಳಲ್ಲಿ, ಇದು ಸ್ವಲ್ಪಮಟ್ಟಿಗೆ ಜೋರಾಗಿರುವುದರ ಜೊತೆಗೆ ಅಹಿತಕರವಾಗಿರುತ್ತದೆ. ಸಾಧಾರಣವಾಗಿ ಹೇಳುವುದಾದರೆ, ಇದರಲ್ಲಿ ಒಳಗೊಳ್ಳುವ ವ್ಯವಸ್ಥೆಗಳೆಂದರೆ ಕಿರುನಾಲಗೆ ಹಾಗು ಮೃದು ಅಂಗುಳಿನ ಹಿಂಭಾಗ. ಅನಿಯಮಿತವಾದ ಗಾಳಿಯಚಲನೆಯು ನಡುವಿನನಾಳದ ಅಡಚಣೆಯಿಂದ ಉಂಟಾಗುತ್ತದೆ. ಜೊತೆಗೆ ಸಾಮಾನ್ಯವಾಗಿ ಈ ಕೆಳಗೆ ನೀಡಲಾಗಿರುವ ಯಾವುದಾದರು ಒಂದು ಕಾರಣದಿಂದ ಉಂಟಾಗುತ್ತದೆ:
ಆದಾಗ್ಯೂ ಗೊರಕೆ ಹೊಡೆಯುವುದನ್ನು ಸಾಮಾನ್ಯವಾಗಿ ಒಂದು ಸಣ್ಣ ಹಿಂಸೆಯೆಂದು ಪರಿಗಣಿಸಲಾದರೂ, ಗೊರಕೆ ಹೊಡೆಯುವವರು ಕೆಲವೊಂದು ಬಾರಿ ತಮ್ಮ ಜೀವನ ಶೈಲಿಯಲ್ಲಿ ತೀವ್ರತರವಾದ ಧಕ್ಕೆಯನ್ನು ಎದುರಿಸುತ್ತಾರೆ. ಆರ್ಮ್ಸ್ಟ್ರಾಂಗ್ ಮತ್ತಿತರರು ನಡೆಸಿದ ನಡುವಿನ ಅಧ್ಯಾಯಗಳ ಪ್ರಕ್ರಿಯೆಯು, ಗೊರಕೆ ಹೊಡೆಯುವುದನ್ನು ಶಸ್ತ್ರಚಿಕಿತ್ಸೆಯ ಮೂಲಕ ಸರಿಪಡಿಸಿದ ನಂತರ ದಾಂಪತ್ಯದಲ್ಲಿ ಒಂದು ಮಹತ್ವದ ಸುಧಾರಣೆಯು ಕಂಡುಬಂದಿರುವುದು ಸಂಖ್ಯಾಶಾಸ್ತ್ರರೀತ್ಯಾ ಪತ್ತೆಯಾಗಿದೆ. ಇದನ್ನು ಗಾಲ್ ಮತ್ತಿತರರು, ಕಾರ್ಟ್ರೈಟ್ ಹಾಗು ನೈಟ್ ಹಾಗು ಫಿಟ್ಜ್ಪ್ಯಾಟ್ರಿಕ್ ಮತ್ತಿತರರು ಒದಗಿಸಿದ ಸಾಕ್ಷ್ಯವನ್ನು ಆಧರಿಸಿ ದೃಢಪಡಿಸಲಾಯಿತು.
ಗೊರಕೆಯ ಬಗೆಗಿನ ಸಂಖ್ಯಾಶಾಸ್ತ್ರವು ಸಾಮಾನ್ಯವಾಗಿ ವಿರೋಧಕವಾಗಿರುತ್ತದೆ, ಆದರೆ ಕಡೇಪಕ್ಷ 30%ನಷ್ಟು ವಯಸ್ಕರು ಹಾಗು ಸಂಖ್ಯಾಶಾಸ್ತ್ರದ ಪ್ರಕಾರವಾಗಿ ಬಹುಶಃ 50%ನಷ್ಟು ಜನರು ಗೊರಕೆ ಹೊಡೆಯುತ್ತಾರೆ. 5,713 ಇಟಾಲಿಯನ್ ನಿವಾಸಿಗಳ ಮೇಲೆ ನಡೆಸಿದ ಒಂದು ಸಮೀಕ್ಷೆಯು 24%ನಷ್ಟು ಪುರುಷರು ಹಾಗು 13.8%ನಷ್ಟು ಮಹಿಳೆಯರು ದಿನಂಪ್ರತಿ ಗೊರಕೆ ಹೊಡೆಯುತ್ತಾರೆಂದು ಗುರುತಿಸಲಾಗಿದೆ, ಇದು 60 ರಿಂದ 65 ವರ್ಷ ವಯಸ್ಸಿನ 60%ನಷ್ಟು ಪುರುಷರು ಹಾಗು 40%ನಷ್ಟು ಮಹಿಳೆಯರ ಹೆಚ್ಚಿನ ಸಂಖ್ಯೆಯನ್ನು ತೋರುತ್ತದೆ; ಇದರ ಪ್ರಕಾರ ವಯಸ್ಸಾದಂತೆಲ್ಲ ಗೊರಕೆಯ ಹೊಡೆಯುವುದು ಅಧಿಕವಾಗುತ್ತದೆ ಎಂದು ಸೂಚಿಸಲಾಗಿದೆ.
ಇತ್ತೀಚಿನ ಅಧ್ಯಯನಗಳು "ಗೊರಕೆಯು" ಶೀರ್ಷಧಮನಿ ಅಪಧಮನಿ ಕಾಠಿಣ್ಯ ಹಾಗು ಪಾರ್ಶ್ವವಾಯುವಿನ ಅಪಾಯವು ಉಂಟಾಗುತ್ತದೆಂದು ಹೇಳುತ್ತವೆ. ಸಂಶೋಧಕರ ಪ್ರಕಾರ, ಜೋರಾಗಿ ಗೊರಕೆ ಹೊಡೆಯುವುದರಿಂದ ಶೀರ್ಷಧಮನಿಯಲ್ಲಿ ರಕ್ತಸಂಚಾರವು ಕ್ರಮವಿಲ್ಲದೆ ನಡೆಯುತ್ತದೆ, ಇದು ಗಾಳಿದಾರಿಗೆ ಸಮೀಪದಲ್ಲಿರುತ್ತದೆಂದು ಆಧಾರ ಕಲ್ಪನೆ ಮಾಡುತ್ತಾರೆ. ಸಾಧಾರಣವಾಗಿ ಹೇಳುವುದಾದರೆ, ಕ್ರಮವಿಲ್ಲದ ಹೆಚ್ಚಿನ ರಕ್ತಸಂಚಾರವು ರಕ್ತ ಕಣಗಳಿಗೆ ಪ್ರಚೋದನೆಯನ್ನು ಉಂಟುಮಾಡುತ್ತದೆ. ಜೊತೆಗೆ ಇದನ್ನು ಮುಂಚೆ ಅಪಧಮನಿ ಕಾಠಿಣ್ಯವನ್ನು ಉಂಟು ಮಾಡುವ ಒಂದು ಕಾರಣವೆಂದು ಸೂಚಿಸಲಾಗುತ್ತಿತ್ತು.
ಗೊರಕೆಯನ್ನು ಹೊಡೆಯುವವರಿಗೆ ಹಾಗು ಅವರ ಸುತ್ತಮುತ್ತಲಿನವರಿಗೆ ಗೊರಕೆಯು ನಿದ್ರೆಗೆ ಭಂಗವನ್ನುಂಟುಮಾಡುತ್ತದೆ, ಜೊತೆಗೆ ಹಗಲಿನ ಸಮಯದಲ್ಲಿ ಅರೆನಿದ್ರಾವಸ್ಥೆ, ಸಿಡುಕುತನ, ಗಮನದ ಕೊರತೆ ಹಾಗು ಕಾಮಾಸಕ್ತಿಯನ್ನು ತಗ್ಗಿಸುತ್ತದೆ. ಇದರಿಂದ ನರಳುವವರಿಗೆ ಮಹತ್ವದ ಮಾನಸಿಕ ಹಾಗು ಸಾಮಾಜಿಕ ಹಾನಿಯು ಉಂಟಾಗುತ್ತದೆಂದೂ ಸಹ ಸೂಚಿಸಲಾಗಿದೆ. ಜೋರಾಗಿ ಗೊರಕೆ ಹೊಡೆಯುವುದು ಹಾಗು ಹೃದಯಾಘಾತದ ಅಪಾಯದ ನಡುವೆ ಗುಣಾತ್ಮಕವಾದ ಪರಸ್ಪರ ಸಂಬಂಧವಿದೆಯೆಂದು ಹಲವಾರು ಅಧ್ಯಯನಗಳು ಗಮನಕ್ಕೆ ತಂದಿವೆ.
ಗಂಟಲಿನ ನಿಶಕ್ತಿ, ಇದು ನಿದ್ರೆಯ ಅವಧಿಯಲ್ಲಿ ಗಂಟಲಿನ ಮುಚ್ಚುವಿಕೆಗೆ ಕಾರಣವಾಗುತ್ತದೆ.
ದವಡೆಯ ಅಪಸ್ಥಾನ, ಸಾಮಾನ್ಯವಾಗಿ ಸ್ನಾಯುಗಳ ಸೆಳೆತದಿಂದ ಉಂಟಾಗುತ್ತದೆ.
ಗಾಳಿದಾರಿಯ ಮೇಲ್ಭಾಗದಲ್ಲಿನ ಜೀವಕೋಶವು ಒಂದನ್ನೊಂದು ಸ್ಪರ್ಶಿಸುವ ಕಾರಣದಿಂದ ಉಂಟಾಗುವ ಕಂಪನ.
ಆಲ್ಕೋಹಾಲ್ ಅಥವಾ ಮಾದಕ ದ್ರವ್ಯಗಳಂತಹ ಶಾಮಕಗಳು ಗಂಟಲಿನ ಸ್ನಾಯುಗಳನ್ನು ಸಡಿಲಗೊಲಿಸುತ್ತವೆ.
ಸಾಮಾನ್ಯವಾಗಿ, ರೋಗಿಯು ಮಲಗಿರುವಾಗ ಅವನು ಗೊರಕೆ ಹೊಡೆಯುವುದನ್ನು ಒಬ್ಬ ಸ್ನೇಹಿತ ಅಥವಾ ಸಹಯೋಗಿ ಗುರುತಿಸುತ್ತಾರೆ. ಗೊರಕೆಯ "ಶಬ್ದದ" ಹೊರತಾಗಿ, ಹೆಚ್ಚು ಜಟಿಲ ಪರಿಸ್ಥಿತಿಗಳಾದ ನಿದ್ರೆಯಲ್ಲಿ ಶ್ವಾಸಬಂಧನವು, ಗೊರಕೆಯ ಲಕ್ಷಣದೊಂದಿಗೆ ಕಂಡುಬರುತ್ತದೆ. ನಿದ್ರೆಯ ಬಗೆಗಿನ ಅಧ್ಯಯನವು ಇಂತಹ ಪರಿಣಾಮಗಳನ್ನು ಗುರುತಿಸಬಹುದು. ರೋಗಿಗಳೂ ಸಹ ತಾವು ಎದುರಿಸುವ ತೀವ್ರತರವಾದ ನಿದ್ರಾ ಸಮಸ್ಯೆಗಳನ್ನು ಆಧರಿಸಿ ಇಂತಹ ಸಮಸ್ಯೆಗಳ ಸಂಭಾವ್ಯತೆಯನ್ನು ನಿರ್ಧರಿಸಬಹುದು.
ದಿ ಪಿಲ್ಲರ್ ಪ್ರೊಸೀಜರ್ ಎಂಬುದು ಅಡ್ಡಿಪಡಿಸುವ ನಿದ್ರಾ ಶ್ವಾಸಬಂಧನ ಹಾಗು ಗೊರಕೆಗಿರುವ ಒಂದು ಹೊಸ ಚಿಕಿತ್ಸಾವಿಧಾನವಾಗಿದೆ. ಈ ವಿಧಾನದಲ್ಲಿ, ಮೂರು ಸಣ್ಣ ನಾರಿನಿಂದ ತುಂಬಿದ ಪಟ್ಟಿಗಳನ್ನು ಮೃದು ಅಂಗುಳಕ್ಕೆ ಅಳವಡಿಸಲಾಗುತ್ತದೆ.
ಒಂದು ಗಂಟೆಗೂ ಕಡಿಮೆ ಕಾಲಾವಧಿ ತಗಲುವ ಈ ಅಲ್ಪಾವಧಿಯ ಹಾಗು ನೋವುರಹಿತ ಹೊರರೋಗಿ ಶಸ್ತ್ರಚಿಕಿತ್ಸೆಯ ನಂತರ, ಮೃದು ಅಂಗುಳವು ಹೆಚ್ಚು ಗದುಸಾಗುತ್ತದೆ ಹಾಗು ಗೊರಕೆ ಹಾಗು ಶ್ವಾಸಬಂಧನವು ಕಡಿಮೆಯಾಗುತ್ತದೆ.
ಕಂಟಿನ್ಯೂಅಸ್ ಏರ್ ವೇ ಪ್ರೆಷರ್ ಯಂತ್ರವು ಸಾಮಾನ್ಯವಾಗಿ ನಿದ್ರಾಶ್ವಾಸಬಂಧ ಹಾಗು ಅದಕ್ಕೆ ಸಂಬಂಧಿಸಿದ ಗೊರಕೆಯನ್ನು ನಿಯಂತ್ರಿಸಲು ಸಾಮಾನ್ಯವಾಗಿ ಬಳಕೆ ಮಾಡಲಾಗುತ್ತದೆ.
ಗಾಳಿದಾರಿಯನ್ನು ಮುಕ್ತವಾಗಿಡಲು, ಒಂದು ಶೂಬಾಕ್ಸ್-ಗಾತ್ರದ ಪಂಪ್ ಗಳನ್ನು ಗಾಳಿಯ ಒಂದು ನಿಯಂತ್ರಿತ ಹರಿವಿನ ಮೂಲಕ ಮೂಗು, ಬಾಯಿ, ಅಥವಾ ಎರಡಕ್ಕೂ ಧರಿಸಲಾದ ಒಂದು ಮುಸುಕಿನ ನಮ್ಯವಾದ ಮೆತು ನೀರ್ಕೊಳವಿಯಿಂದ ಹಾಯಿಸಬಹುದು.